Pathian Ih Nun Thuanthu - Chinland Today Media\nAugust 1, 2009 9:34 am·0 comments\nPathian in hih leilung a sersiam thok ihsin hmuh thei lomi a nunzia siseh, kumkhua ih a neihmi huham le Pathian sizia siseh, fiangte in hmuh theihmi an si. A thil tuahmi pawl parah hmuh theih an si. Curuangah zokhal in puhmawh ding an nei lo. –Rom 1:20\n– Saam 57-59\n– Rom 4\nNangmah hi mikip ih na thu theih an duhmi, mi hminthang sibang awla, “Ka thuanthu ngan na duh maw?” ti’n i sut asile, ngan ding ka lung a kim dingih na thuhla a terek tiang thei dingin thu tampi ka lo sut hlei ah nangmah thawn a pehparmi ca pawl, zuk pawl le na ttuan ciami pawl ka lo dil ding.\nMi pakhat ih thuthup theih theinak thutlangpi pathum: Nangmah thu nangmah in ziangti’n na rel? Midang in na thu ziangti’n an rel? Ziang pawl na tuah zo? Pathian thei dingih kan hawl tik khal ah cuvek thotho a si. Pathian in Amah thu ziangti’n a rel aw? Minung in a thu ziangti’n an rel? Ziang a tuah?\nBible ah Pathian in Amah le mah ziangti’n a rel awk kan hmu (Suahlannak 34:6-7; Puithiamhnattuan 19:21; Jeremiah 32:27). Bible ngantu pawl in Pathian cu ziangvek a si ti an ngan ih an phuang (Saam 19:1-4; Rom 1:16-20; John 4:8-10). Pathian ih thil tuahmi zate’n mangbangza an si (Seemtirnak 1:1; Suahlannak 14:10-31; John 3:16).\nPathian thei aw. A thuanthu ngantu si aw. Cumi in ahlan hnak ih thuk le tamsin Pathian thei dingin a lo zirh ding.\nKumkhua nung, hmuh thei lo Pathian lawng a fim,\nTleunak in mit ih hmih thei lo dingin a pheen;\nMi thluasuak le sunglawibik kumkhua nung,\nA cakmi nehtu, Na Hmin maksak kan thangtthat.\nTlolak sersiamtu Pathian cu na theih theimi Pathian a si.\nNa Tuah Theimi\nDuhdawtnak in Thlengh\nKhuaruahharnak Um Lo\nPathian ih Cahnak Langternak


BIAKINN THUANTHU TAWI – Falam Baptist Church\nHomePostsShema NewsBIAKINN THUANTHU TAWI\nEd Ritzler (Lakeview Baptist Church)\n1839 kum ah South Side Baptist Church (atu’h “Frist Baptist Church of Battle Creek”) cu Milton, Michigan ah din a rak si (Milton timi khua fate cu 1843 kum ah “Battle Creek” tiah a hmin an rak thleng). 1920 kum a thlen tikah South Side Baptist Church (First Baptist Church) cu sungtel 750 tiang a rak karh. Curuangah biakinn pakhat sungah an tlem nawn lo ih Summit Park Baptist Church timi a rung hring suak. Hi biakinn cu Bidwell Street, Battle Creek ah an rak sak. Cuihsin Summit Park Baptist Church in mission church pakhat a run hring lala ih “Prairieview Baptist Mission Church” tiah a hmin an sak. Prairieview Baptist Mission Church cu 27th Street kiangkap ih a ummi pawl hrangih dinsakmi biakinn a si. 1939 kum ah Rev. George Seifert cu Summit Park Baptist Church le Paririeview Baptist Mission Church te kawhhran pahnih ah Church Pastor a rak tuan.\nRev. George hi biakinn pahnih ih a rak ummi sungtel pawl hmunkhat ih finkhawmtu a rak si. Cuticun, George ih hohatnak in 1940 kum, November thla ah hmunhnih ah a ummi sungtel pawl finkhawmaw in, “Lakeview Baptist Church” timi kawhhran an rak din tlang. 1941 kum, March thla a thlen tikah atu’h biakinn hmun, 20th street le Territorial Road pehawknak sirih leiram hmun cu biakinn thar saknak dingah an rak lei suak. Cuticun, First Baptist Church le Michigan Baptist Convention pawl ih sumpai lam tanpinak thawngin December 28, 1941 ni ah innhram killung phun in biakinn thar sak hram an thok ih September 20, 1942 ah an theh suak. (Himi biakinn cu atu’h nauhak Sunday School an zirnak hmun khi a si).\nSungtel mipum kan karh deuhdeuh ruangah 1950 kum ah Rev. George in a tum deuhmi biakinn pakhat sak sal dingin a mipi pawl in forh/sawm. Cuticun, 1955 kum ah atu’h biakinn tang (basement/social hall) kha sak hram kan rak thok sal ih March 1956 ah kan rak thehsuak. Biakinn tang (social hall) saknak ih a cemmi sumpai cu kum 3 sung kan rulh hnuah 1959 kum ah a tlunih khawmnak hmun (a tu ih Sanctuary) sak hram kan thok sal. June 19, 1960 kum ah a tuih khawmnak hmun (Sanctuary) cu Pathian hnenah hlan in kan rak hmang thok. Cun, biakinn a hlun (Nauhak Biakinn) tla tha te’n kan remsal ih September 1960 ah a thar in Pathian hnenah apnak kan rak nei sal.\nAugust 1971 kum ah Rev. Seifert (George) cu kum 31 sung Church Pastor a tuan hnuah a hnatuannak in in colhsan. Hi laiah sungtel mipum 500 kiangkap kan rak si ih Nipisun ih a khawm theitu hi 300-350 lak kan rak si ringring. Rev. George in in colhsan hnuah senior pastor pa (5) kan rak nei. Atu fangih kan church pastor cu Rev. Adam Metzger a si. Lakeview Baptist Church cu American Baptist Churches of Michigan thawn pehtlaihnak kan nei. Sungtel hrekkhat pawl cu ABC, MI sungah hruaitu dinhmun in Pathian riantu tla an rak si. A hrek cu ABC Board member ah tuanvo neitu pawl an si ih President dinhmun tiang tla kan rak tuan ban ve. Kan kawhhran in Convention khawmpi le Mino khawmpi tla kan rak dar dah a si.\n1971 kum ihsin biakinn cu san man vivo dingin rem le bet vivo a si ih elevator, zung/office, carpet thar, le pipe organ pawl bun/tuah/sak/bet a rak si. Culawng siloin, stage hrangah sanman meitleu (spotlights), audio/visual technology, heating system le energy efficient windows pawl bun thluh a rak si.\n2010 kum thokin sungtel mipum kan tumsuk vivo ruangah hi biakinn hi ziangtin hmaiah ke a kar thei ding timi kan ruat thok. Kan biakinnpi hi kan tulmi hnakin a tum tuk ti tla kan hmusuak. Cun, biakinn hrang thla tin pek tulmi sumpai (operation cost) hin church budget pi cu na nawn in a run hngong phahphah fawn. Himi lai caan ah Pathian in Falam Baptist Church cu kan hnenah a run thlah. Khrih ah duhdawtmi Falam Baptist Church pawl in hi innpi cu sunzom in Pathian ram karhzainak dingah naza zetin an run hmang sal. Hiti ih zalen zet ih an hman theinak dingah August 01, 2017 ni ah a tulmi catlap pawl tuah in leiawk fel a si zo. Tuihni thokin hi biakinnpi cu Pathian in Falam Baptist Church kut sungah amai’ hnatuannak ah a pek zo a si.\nThilmaksak a tuah ruangah Pathian cu thangthat si ko seh!”\nThuanthu cangrel thar a thoksal zo!!!\nTagged with Biakinn, Falam Baptist Church, Lakeview Baptist Church\nKAN SAN HI SAN SIA A SI


Akhal-teke horse. — Stock Photo © Mikhail Pogosov #5781994 Photos Vector Images Editorial Files Videos Not a member? Create an account! | Log in with Facebook Our Plans & Prices English Deutsch Français Español Русский Italiano Português Polski Nederlands 日本語 Česky Svenska 中文 Türkçe Español (Mexico) Ελληνικά LiveChat


Mipi Humhimtu PDF Minung 12 Cu Ralhrang Nih An Tlaih Hna i An Thah Dih hna Hnu Ah An Phum Hna>>>>> – Onlinenungak\nMipi Humhimtu PDF Minung 12 Cu Ralhrang Nih An Tlaih Hna i An Thah Dih hna Hnu Ah An Phum Hna>>>>>\nRalkap In Mipi Humhimtu PDF 12 An Kaihmi Cu An That Thluh Ih An Phum\nSagaing ramthen Kani Myone ih PDF le ralkap doawknak ah ralkap cun PDF lam an kaih ngahmi 12 cu an nunnak zuahsak duh loin an that thluh ih ,khur pakhat ah 3 tivekin an phum. Cumi cu neta ah ruang hawl PDF pawl in an va hmufang.\nJuly 26 ni ah doaw an si ih, ralkap lamin PDF pawl manlo lai, ralrin lo caan ah RPG bomb in an kap ciamco cu PDF lam dung an sip ih ,dungsip man lo pawl cu ralkap in an kai vivo. Hrekkhat hriam tuar ih an kaihmi a um bangin hrekhat cu hriam tuarlo lawlaw ih an kaihmi khal an um. Cupawl cu an nunnak zuahsak duh loin an that thluh.\nCumi thuhla ah Kani PDF hotu cun “Doawknak cu a sosang tuk. Kan feh rero laiah ralkap lamin RPG bomb thawn in kap ciamco ih bomb 7,8 hrawng an hmet puak. Cuvek a si tikah kan sahimnak hrang kan tlanih hrekkhat tlan man lo pawl cu an kai. Neta ah kan doawknak hmun kan zohsal cu khur pakhat ah ruang 3 tivekin an rak phum.\n“Hrekkhat cu an kawngah meithal cerek ngahnak a um ih hrekkhat cu an kaih hnuah an lu rori ih an kah thatmi an tam. Hrekkhat cu nungdam in an kaih hnuah an vuak thatmi khal an um. Nungdam ih an kaihmi khal zuah loin an that thluh. Mi 9 ruang an phum ih mi 3 cu an thahnak hmunah an tanta men. Ralkap pawl in an kaih hnuah an thahmi zaten 12 an si,” tiah VOA thuthang a simthei.\nJuly 9 le 10 khalah ralkap cun Kani myone Yin khua kiangih beunak hawl mipi lakin mi 15 an rak that zo. Kani PDF cu Kachin ralkap KIA thawn tangtlang in ralkap dotu an si ih,ralkap tam tuk an rak that zo ve. Cuvek tikah an karlak boruak a sosang ringring lai a si.


Myanmar Rampi Acozah Tuahdan Ding le Election Thu - The Chin Times\nThe Chin Times > Lawrkhawm > Theihkaunak > Myanmar Rampi Acozah Tuahdan Ding le Election Thu\nRalkap cun President an ṭuan a zumum lem lo. An ṭuan pang ahcun NLD kan mawhthluk ding. A san cun mi huikhawm loih hngal takih an um ruangah a si ding.\n1. Election: November 8, 2010 ah Hluttaw Palai Hril a si ding. Amyota Hluttaw 168, Pyituh Hluttaw 330 le Ramkulh/Ramṭhen Hlutaw 660, a zate kawmin 1158 hril an si ding. Ralkap ihsin ṭhen li ih ṭhen khat an rat ruangah Amyota Hluttaw 56, Pyituh Hluttaw 110 le Ramkulh/Ramṭhen Hluttaw 165 cu ralkap an si ding. Pyidaungsuh Hluttaw kan timi cu Amyota Hluttaw le Pyituh Hluttaw kawmaw an si ih 664 an um. Amyota Hluttaw Speaker(hotu) in kum hnih le a hrek, Pyituh Hluttaw Speaker in kum hnih le a hrek Pyidaungsuh Hluttaw Speaker an ṭuan ding. Pyituh Hluttaw Speaker hi Vive President sangtu a si ih Amyota Hluttaw Speaker in a thlun. An thla hlawh cu Ks. ting 35 a si.\n2. Hluttaw Kawh: 2021 February thla tir ah hrilawknakih tling mipawl cu Hluttaw kai dingin kawh an si ding. Myanmar ih thuneihnak sangbik cu Hluttaw a si. Cun Hluttaw hi Democracy hrampi ih ruah a si. Hluttaw a um lo cun democray a um thei lo. Hluttaw kotu ding cu Speaker hlun pawl an si ding. Cule Speaker tharpawl le Hluttaw sungih Committee pawl an hril ding. Hluttaw Palai pawl hlawh hi ting 10 a si Hluttaw an kai sung nitin TA 20000 an ngah bet.\n3. President Hril le Thuneihnak Pek: 2021 March thla thar ah President hril an thawk ṭheu. Pyituh Hluttaw le Amyota Hluttaw sungah Candidate ding Party tum deuhpawlin milai an suah hmaisa ih hrilnak an nei hmaisa. Cutin Candidate pathum: Amyota Hluttaw ihsin pakhat, Pyituh Hluttaw ihsin pakhat, Ralkap ihsin pakhat an ra ding. Cupawl cu Pyidaungsuh Hluttaw Palai 664 in an hril ding. Hitawk ah Palai 333 vote neih le tisiat theih loin an tling ding. Asinan mi 3 in vote an zemawk ding ruangah 333 teng teng lo, 300 kiangkap khalin President a vote tlin theih a si. 2016 President hrilnak ah U Htin Kyaw(NLD-Pyituh Hluttaw) -360, U Myint Swe(Ralkap Cand)- 213, U Henry Van Ṭhio(NLD-Amyota Hluttaw)- 79 tiin an ngah a si.\nPresident hi March 20 kiangkap hrawngah an hril ṭheu. Cutin President in Union Minister, Eclection Commission, Tribunal Committee, Ramulh/Ramṭhen Chief Minister le a ruat ding mi pawl a ruat ih Hluttaw in an nemhngeh hnu ah March 31 ah thuneihnak an hlanaw ding. April 1 ihsin acozah tharin ṭuanvo an la ding.\n4. Ramkulh/Ramṭhen Acozah: President in CM ding a ruat duh mi cu State/Region Hluttaw ah an hmin a thehlut ding. An tlinlonak an phawrhsuah thei lo cun Hluttaw in an hnawng thei lo. Ramdangah cun Advise and Consent an ti tikah an hnawng thei nan kan ramah cun hnawn ngai a um lo. Hluttaw in CM a pawmpi hnu ah State/Region Minister ding a duh mipawl cu CM in President hnenah a thehlut dingih a nih in a ruat(appoint) hai ding.\n5. A Cang Thei Mi Acozah Thar: Myanmar President hrilawk dan cu Pyituh Hluttaw, Amyota Hluttaw le Ralkap in Cadidate pakhat ciar suah ding an si. 2015 ah cun NLD in Pyidaungsuh Hluttaw ihsin 57% (Palai 390)hrawng Palai an nei nan 2020 ah cun 38 %(Palai 250) hrawng lawng an si thlang dingah ruat sehla. Lam ṭang an hawl thiam lo ahcun Candidate hman an co lo thei. Tlangmi party thawn an biak remawk lo lephei cun USDP in Candidate an co thei. A san cu Pyituh Hluttaw le Amyota Hluttaw pawlah 50+ teng teng a ṭul lo. Candidate 3/4 an um pang cun zumlopi in a mal deuh sawn khalin Candidate a co thei ding. A cang thei mi Acozah pianhmang:\n(a). NLD Hoha Mi Acozah: Hitivekin hrilawknak rizal suak sehla NLD hin acozah tuah ding cun Palai 333 ṭul mi lakah 250 hrawng lawng a ngah ding ruangah Palai 83 hrawng a mamawh ding. Ralkap le USDP cun an bawm lem lo ding. UBP le 88 PP hi cun an bawm thei men nan Palai 30 hrawng lawng an neih ding ruangah Palai 50 hrawng an mamawh lai ding. Tlangmi party nepnawi khalin an bawm thei nan acozah tuahnak khawp neih cu a har deuh ding. Hinah Tlangmi Party-pawl hnget takih an ṭantlan a ṭul ding. Kawl party tumpawl hin an hlawknak dingah cun Tlangmi party sawh kek cu pawi an ti lo ti 2016 ah a lang zo. ANP party rawn loin U Aye Thar Aung cu Deputy Speaker dinhmun an pek tikah ANP an kuai phah a si khah. U Aye Thar Aung dang an suah lonak dingah Tlangmi Party pawl an timlamawk cia a ṭul ding.\n(b). NLD le Tlangmi Party Ṭuantlang Acozah: Tlangmi Party an ṭankhawm cun State ihsin Palai 207 neih thei mi lakah Palai 150 hrawng an neih ding ruangah NLD thawn ṭuantlang acozah an din thei. Tlangmipawl in President, NLD in State Councelor tivekin ṭuanvo an zemaw thei ding. Asilole NLD in President, Tlangmipawl in Speaker 1, Minister 8, State CM tivekin savo an zemaw thei. Hi hi duhthusam bik a si. Tlangmi le NLD lungrual hin Federal lam khal an zawh bik ding. Ralkap in a ṭihbik mi khal a si ding.\n(c). Tlangmi Party Hoha Mi Acozah: Hi hi a cang thei mi a si. Tlangmi ṭuantlang party President Candidate cu PPP, USDP le ralkap khalin vote an pe thei. USDP hin NLD ai cun Tlangmi Candidate vote an pek a zumum sawn. Ralkap khalin cuti tho. Hivek hi 2014 Delhi UT hrilawknakah a rak thleng zo. Delhi Assembly tohkham 70 lakah INC 30, BJP 30, AAP 10 an hmu ih BJP le INC in AAP an sawm thei lo. Neta ahcun BJP bawm aiin tiah INC cun Palai 10 lawng nei AAP an bawm ruangah Arvind Kerejiwal cu CM a ṭuan ta a si. Hi hi ṭuantlangnak a si lo. INC in an ral bawm ai cun an ral khal si lo, an rual khal si lo an bawm tawp(Unconditional support)mai a si. Cun khat lamah NLD in amai hohanak thawn bawmtu a hmuh lo ahcun Tlangmi hohanak hnuai khalah a um thei thotho fawn.\n(d) USDP Hoha Mi Acozah: USDP cu Palai 70 hrawng lawng nei dingah kan ruat a si kha. Ralkap Palai 166 thawn acozah an din thei hrih cuang lo ding. Palai 90 hrawng an mamawh mi hi NLD si lo, party dang tete hnen ihsin an lak thei cun acozah an din thei ve ding.\n(e) USDP Tlangmi Party Ṭuantlang Acozah: Kan zumdan vek hrawng USDP in an ngah cun ralkap Palai thawn 231 hrawng an si ding. Tlangmi party in Palai 150 hrawng an rak neih cun ṭuantlang acozah an din thei ding. Khat lamin President, khat lamin State Counselor tivekin an zemaw thei ding.\nHi pawl hi kan ram politics ah a cang thei mi an si thluh. Asinan Ralkap cun President an ṭuan a zumum lem lo. An ṭuan pang ahcun NLD kan mawhthluk ding. A san cun mi huikhawm loih hngal takih an um ruangah a si ding. Hivek cang thei ding cun Tlangmi Party an cak le an pumkhatawknak a hnget a ṭul rori a si. NLD in amah lawngih acozah a din thei a si ahcun khipawl khi an ṭul lem lo ding. Asinan political expert pawl cun an zum lo.\nVideo ih zoh duh hrang:\nThe Chin Times / Chin Net\nPrevious Article Miphun Damnak (Hnam Damnak) – by Pu Ngun Thawng\nNext Article Thaizing (September 28) Ihsin Thawk A Leng Suakvak Pawl Cawh Ding


Thaw Thawt Loin - Chinland Today Media\nFebruary 12, 2009 6:26 pm·0 comments\nMaw Pathian na maksak zia cu van ahkhin langter awla, Na sunlawinak khal leilungtlun hmuahhmuah ah langter aw. –Saam 57:5\n– Puithiam. 4-5\n– Matthai 24:29-51\nNa hmuhmi thil a maksaktuk ruangah thaw thawt loin na um netabik caan ziangtik ah a si?\nElectric ih tuahmi thilri pawl le zuknung sungih thil pawl ka tiduhmi a si lo. Ka sim duhmi cu zaan ah van ih hmuh theimi arsi, thlapi thim, siruk rawl ttawm le zaankhua a tlarin a tleumi pawl(Amos 5:8), zing khawvang pek ih sunlawinak rong mawizet thawn a ra suakmi ni thar, Pathian in ruahti thawn leilung tidai a toih tikah a thluntu khawri, nimthla le ttektlak tivek pawl (Job 36:27-33) an si.\nRang cakzet a hngawng hmul tlai thluahthlo in le a ke awn thawn Lo sungih nasazet ih a tlanlai ah a cahnak huham na uar dah maw? (Job 39:19-25). Asilole Pathian pekmi mit-hmuh theinak thawn tlaang sangpi parih a bu sung ihsin zaanriah ei ding a hmu ih vansang parah zam tahrat in hmakhatte ah leilung ih rawl a dehsuktu Muvanlai na hmu dah maw? (Job 39:27-30).\nSeemsuah lai ah milai cu Pathian in thaw a pek. Cuih thaw cu Amai’ kut ih tuahmi tlolak sungih thil pawl ih mawinak, maksaknak hmang in a laak sak saal. Na kiangkap zoh hnik aw. Pathian in ziang a tuah ti zoh aw. Cutikah na thaw thaw loin, an maksak daan na au suak ding.\nMangbangza a simi seemsuah thil pawl in,\nPhundang ciar in thu an sim;\nHmanseh Bawipa theitu le duhdawtu cun,\nA kut ih sersiammi thil pawl ruangah an thangtthat ding.\nSeemsuahmi hmuahhmuah cu\nPathian khihhmuhtu kutzung pawl an si.


Snak The Ripper feat. Onyx (Fr... -'Vandalize Shit'Pharoahe Monch (of Organized K... -'Halie Selassie Karate'Odd Future (aka OFWGKTA) -'Oldie'Notorious B.I.G. -'Juicy' Narrow Results by:CategoryAll CategoriesMusic Videos (1)LetterAll Letters# A B C D E F G H I J K L M N O P Q R S T U V W X Y Z LabelAll LabelsAftermath Records (1)Gang Module (1)Director< All DirectorsPhoebeVideo QualityWEEKLY COUPONS (details)JOIN EMAIL LIST Get the FREE weekly email updatefrom the most trustedUnderground Hip Hop site!Sort by * Newest VideosArtist: A To ZCommentsViewsTop RatedPage 1 of 1 (1 Item Found)Page: 11:22Slim The Mobster - 'Doom'(Music Video)Added: Oct 3, 2011Views: 263Label: Aftermath Records & Gang ModuleSong Producer: DJ KhalilVideo Directors: John Columbo & PhoebeRating: (5 Stars) (1)Page 1 of 1 (1 Item Found)Page: 1


ASEAN meeting feh ding thu ah Thuthup puut suak | Falam Online Media\nASEAN meeting feh ding thu ah Thuthup puut suak\nApril 21, 2021 Ni Hnem Sung\t0 Comments\nMyanmar rampi aiawh dingin Indonesia ih ASEAN meeting ah sawm a si mi Min Aung Hlaing cu amah rori feh in a tel ding tiah thuthang a suak lawk ih neta hnu ah online in a tel ding tiah thuthang a suak sal.\nAnmah ralkap lam cun official in thuphuangnak an nei lo ih mizaan tiang ih thuthang suak dan ahcun online sawn in tel ding vekin ruah a si.\nNan, tuah rintlak thuthang pakhat cun amah Min Aung Hlaing rori ASEAN meeting ah a feh ding zum a um thu a tarlang.\nThu umdan cu, April 24 ih ASEAN meeting tuahnakding Indonesia, Jakarta ih feh dingmi Myanmar Airways International vanzam totuding hmin cazin cu rintlak Freelance Journalist Mratt Kyaw Thu in a ngah suak.\nCumi ah Myanmar Airways International ih Deputy Chief Executive Officer khal April 24 ih Jakarta lam zam dingmi vanzam ah a tel ve ding ti thuhla felfai theisuah a si.\nMAI အော်ပရေးရှင်းပိုင်း၏ CEO ကိုယ်တိုင် လိုက်ပါ၍ ဂျာကာတာသို့ သွားမည် ….https://t.co/wAWxGQNLB4 pic.twitter.com/RfeBxlMVHN\n— FOM (@FOM66530376) April 21, 2021\nMyanmar Airways International ih ṭuanvosang nei pawl hi khuatlawng pangai ah an tel dah lo. Thuhla poimawh pipa um caan lawngih cangvai ṭheu an si ih ASEAN meeting tuahnakding Jakarta lam pan in April 24 ih an poksuak tum cu Min Aung Hlaing an phur tum siding tiah zumnak a um.\nCuhleiah cuih vanzam ahcun khualtlawng pangai ih tel dah lo Chief Cabin Crew 2, Leading Cabin Crew 2, Cabin Crew dang 3 le hnaṭuantu dang zatekom minung 18 an tel ding tiah theih a si.\nAirline ṭuanvosang nei telin vanzam ih ṭuanvonei 13 le reserve 5 telin Vanzam ih hnaṭuan tuding minung 18 rori voikhat ih buatsaih tlang cu Airline hnaṭuan dan pangai a si lo. Mithupi cozah Luban khualtlawng ding caan ih Airline timlamdan a si hlei ah April 24 ih ASEAN meeting tuahnakding Indonesia, Jakarta pan tum a si tikah Min Aung Hlaing an phur tum siding tiah ruahnak a um.\nCun, Nikkei Asia khalin ASEAN meeting ah Min Aung Hlaing amah rori a va tel sal ding tiah a ngan a si.\n← NUG hmakhua a ong vivo, ITUC in Myanmar ukhruai tuding Cozah dik ah a pom fel zo\nMin Aung Hlaing kekar tum dan cu a hmel theih Tateshi Higuchi in a relsuak thluh →\nRalkap le Palik ih Mi hringhronak cakuat cu a rapthlak tuk\nApril 20, 2021 Ni Hnem Sung 0\nASEAN meeting thusuak 5 ah Mipi ih ngaipoimawh zetmi thil thupi pakhat a tel lo\nApril 24, 2021 Ni Hnem Sung 0\nCNN palai ih vehvainak veng pawl cu Thinphang Thlaphang in an um


VCTH | Archive | Thlirnak | 3\nHome » Archives by category » Thlirnak (Page 3)\nPosted on April 13, 2016 by vcth and saved under Thlirnak\nMizaan ah Pyanciazi zung ih Facebook Page (MOI) in Chin ramkulh khawlipi Hakha ah 2016 Thingyan cu ramkulh cozah ih hohatnak in sunglawi zetin an hmang thu an phuang. Cozah thar ih tuanvo neitu pawl in puai onnak ribbon tannak tla an nei. 2016 Hakha Thingyan cu April 12, zaanlam…\nPosted on March 13, 2016 by vcth and saved under Thlirnak\nKawlram santhuanthu le Chinmi pawl ih santhuanthu ih a hmaisabik a simi presidentail nominee ah hmin cu NLD Amyotha Hluttaw palai pawl in hminthun a siih March 11 ah nem hnget a si. Hi thu thawn pehpar aw in Chin hlasak thiam hminthang hrekkhat ih ann ka kan zoh hnik…\nPosted on March 11, 2016 by vcth and saved under Thlirnak\nMizaan ah NLD cun Amyotha Hluttaw ih vice president nominee ah Pu Henry Van Thio hmin an thun ih tusun ah Amyotha Hluttaw sungah USDP palai thawn an zuam aw ih Pu Henry in a neh ruangah presidential nominee ah a tling. Cucu zohman ih rak ruat lomi a si…\n“Thangchhuah Diar” Sexy Model in hitin a veng\nPosted on March 6, 2016 by vcth and saved under Thlirnak\nMizo pawl ih upat sunloih mi paun, mi raltha, ral that thei, sapi kap thei ti pawl upatnak ih an lupawng ih an hman mi “Thangchhuah Diar” cu Sexy model in hitin a hruk. Ziangtin na ruat? Hi thuthawn pehpar aw in Kiddy Vanchhawng Vanchhawng cun Mizo Special report ah, “kan…\nPosted on March 2, 2016 by vcth and saved under Thlirnak\nKan dung kum 2015 fur cu Kawlram hmun kipah tilain le leimin harsatnak kan tong. Hi vanduai ah hmun dang thawn bang aw loin harsatnak phunkhat cu Hakhalay, Tuikhing Zing khua le a kiangkap thilcang a si. August 28 zaan ah Hakhalay saklam Nat Maung tiva, a mahte dawl aw mi…\nPosted on March 1, 2016 by vcth and saved under Thlirnak\nTulai mipi ih an thei duhbik mi thu pakhat cu NLD in zo vice president ah zo a thun pei ti hi a si. March 10 ah vice president hmin cu Hluttaw ah thun lut ding a si. NLD hotu pawl in cu Pi Aung San Suu Kyi cu president…\nPaletwa peng zo in a run suak thei pei?\nPosted on February 10, 2016 by vcth and saved under Thlirnak\n2015 March thla ihsin Arakan Army in Chin ramkulh Paletwa peng sungah mipi harsatnak an pek mi hi a mah nawn lo. Thla din deuh thawn in buainak a suahpi ringring. Hi thuthawn pehpar aw in Chin National Democratic Party in siseh, Chin Zatlangnun pawlkom in siseh, CNF in siseh…\nPosted on February 8, 2016 by vcth and saved under Thlirnak\nNew York Times ih cartoon suaitu Mr. Heng in tulai Kawlram ramkhel um daan zuk a suai mi cu mi tampi mit a lak zet. “Pi Suu Kyi cu ralkap pawl in a dunglam in duh tawk in an khal tiin a suai.” Ziangkhal va sisehla Kawlram ramkhel thu ah…\nZinghnam kua tiang meisa a vang thlang ding\nPosted on February 7, 2016 by vcth and saved under Thlirnak\n2013 ihsin an tawlrelmi National Grid Line cu Kalaymyo ah a thleng zo ih February 18 ah onnak puai an tuah ding tiah thei a si. A thok ahcun Gankaw – Hakha, Hakha – Falam, Falam – Taingen tiih zawh ding asinan, Kalaymyo lam in Direct in dirh ding an…\nChin ramkulh Chief Minister zo a si pei?\nPosted on February 6, 2016 by vcth and saved under Thlirnak\nRamthen le ramkulh Chief Minister pawl cu President ih hrilmi an si ding ruangah President hril hnu lawngih a faing lai dingmi thu a si. Asinan tulai ah mahten ruahnak le thuhla um daan thlir in Chin ramkulh Minister zo a si ding ti hi rel celcel a si. Chin…


U Khin Ngyut, Min Ko Naing Le U Khun Tthun U Tepawl Thawnginn In Suak - Chinland Today Media\nJanuary 13, 2012 6:21 am·1 comment\nBurmese.dvb | January 13\nTayet thawnginn ih thlak a simi 88 tlawngta hotu Min Ko Naing khal tuizing 10:00am ah suah a si. Shian miphun hrang ih Democracy ngahnak ding ih an hotu U Khun Tthun U khal Taung-Ngu thawnginn ihsin suah a si.\nAsinan U Khun Tthun U cun tuittum thawngtla suah hi lungawi ding a si lo ti’n a sim.\nKawlram sung ramkhelnak ih hminthang U Khin Ngyut khal suah a si . U Khin Ngyut in Pi Suh Kyi ih ramkhelnak lam hnattuan dan le kawlram a cozahpi ih hnattuan dan pawl cu a lungkim thu khal a rel.\nKalay Thawnginn Ih Suak Pawl\nU Sai Ngyut Lun, Ko Myo Aung Naing, U TinYuh, U Kyaw Aung, U Kyaw Kyaw, Ko Su Yazaphyu, Ko Y Phyu, Ko Min Min Thun, Ko Nai Lin, Ko Tthe Aung, Ko Ne Lin Aung tepawl ramkhel ruangih Kalay thawnginn ihsin a ra suak pawl an si. Tuisun nahzi 11 in vanzam thawn an suak.\nPye Thawnginn Ihsin Mi 16 Suah, Tthoh-Hlan-Zi Pawlkhal Tel\nPye thawninn ihsin mi 16 an suakh ih Tthoh-Hlan-Zi pawl khal an tel ti’n Pye thawnginn hmaite ih a va zohtu Sihni U Myint Aye cun a sim. Ramkhelhnak Poster ruangih kaihmi a tuartu Za Li Tun, Y-Phyu le Minung sinak canvo cabu zem ruangih kaihmi Pih Phyu Maung tepawl an tang lai.\nTayawati thawnginn ih um 88 ih nunau hotu pakhat a simi Ma Ni La Ting khal suah a si.\n2008 Ih Tuahmi Kawlram Danpi Zohsaltu Ding Ruat\nU Ko Ni Thah Fialtu Myint Swe An Kai Ngah Ti Nemhnget\non January 13, 2012 at 6:58 am\nMin Ko Naing a suak zo!!\nLungawi tukkkkkkkkk lawmmammmmmmmmmm..


Yangon Hlawhhlang Pawl Kaih Tuar | VCTH\nYangon Hlawhhlang Pawl Kaih Tuar\nHome » Thuthang » Ramsung » Yangon Hlawhhlang Pawl Kaih Tuar\nBy vcth on July 30, 2013.\nMahabanduhlah zin le 49 zin kawm apartment massage parlor ih hlawhhlang a ṭuantu numi 13 cu Yangon palik in July 28 ah an kai taih Mizzima thuthang in a than. Cui apartment ahcun massage parlor tiin hlawhhlang hna an ṭuan tiah palik pawl hnen ah thu thlen a si. Curaungah palik pawl in a ra ceknak a si.\nKawlram ah hlawhhlang hna cu tazawin a si lo ih ruangah hlawhhlang pawl cu kaih an si, nan hlawhhlang dawr tampi nawhthuh pek theinak dawr pawl tla cu kaih a si lem lo. Hlawhhlang pawl kaih thei ti upadi cu thuṭha a si ko nan a caancaan ahcun palik pawl ih rawl hawlnak vek fang a cang ṭheu tiah NLD MP Daw Sanda Win cun a ti.


BLOG | GFYO | Global Falam Youth Organization | Page 4\nChinland Guardian 12 September 2011: UK-based Chin graduate civil engineer Van Cung Lian is to take part in The Great North Run 2011 next Sunday to raise fund for building and repairing Bualrawn Middle school toilets in Falam, Falam Township, Chin State. Van Cung Lian, aka Anau, told Chinland Guardian: “I heard news about my old school […]\nFBCY Football Team hrang Bawmnak\nJuly 15, 2011, Yangon\nChinram cu tulai fang ah fuurpi asi ih hmunkip ah lehpan nak tuah in caan an hmang rero laifang asi. Mino pawl hrang ih thanso nak leh harhdam nak hrang asi ve mi bawhlung lek nak cu vantualrawnveng,Ramthlo ,Falam peng khal ah zuam awk nak phun in antuah rero, Atui tum an lek nak hi […]\nFalam khua, BEHS (1) tlawnginn hi khua hlanlai, kan pi le pu san lai ihsin cathiam tampi fimthiamzirnak, tlawng hminthang pakhat a rak si. A sung ihsin mithiam sang tampi an suak zo ih, tui sunni tiang kan Chin Miphun hrangah fimthiamnak hramtohnak hmunpi khal a si. A hleice in Falam khaw suak nang le […]\nBiazai By Sayagyi Van Kyi\n18 May 2011:In an opening ceremony of the Global Falam Youth Organisation (GFYO), a total of 75 elderly people over the age of 80 were honoured with gifts at Rev. Thang Tsin Memorial Hall in Falam Town last Friday. Salai Phun Hre Mang, Vice-Chairman of GFYO, was quoted by the Chin World Media as saying […]


Nauhakpawl Electronic Thilri Hmanter Thuhla Ah... - Chinland Today Media\nNauhakpawl Electronic Thilri Hmanter Thuhla Ah…\nJanuary 4, 2015 12:20 am·0 comments\nApple company ih Steve Jobs hna a ttuan lai ahkhan a si. iPad hmaisabik an suah hnu rei lo te ah tonsuhnak ka va nei.\n“Na fanaupawl in iPad an ngaina zet ding ti aw,” ti ih ka sut tikah,\n“An hmang dah hrih lo. Ka fa le pawl hi inn ih IT thilri hman ding thuhla ah bikhiah ka tuah,” tiah i let.\nKa mang a bang nasa. Jobs ih inn cu IT atcilhtu ih inn a si ding tiah ka rak suangtuah dah. A inn phar pawl ah touch screen an um ding, rawl-ei cabuai khal iPad thawn tuah mi a si ding, kan inn ih ra lengtupawl kan lukham par ih kan ret ttheu mi chocolate pawl kan tthen ttheu vek in a inn va lengtu pawl iPad a tthen ding, tivek khal in ka rak suangtuah dah.\nJobs ih I sonsalnak cu ka rak suangtuah mi thawn a linglet verver. Cumi hnu ah IT company hruaitu le hohatu pawl siseh, le IT hnattuannak ih sumhram phumtu tam zet thawn siseh, kan tong aw. Annih ih in sonsalnak khal Jobs ih i sonsalnak thawn an danglam hran lo. An fanaupawl in electronic thilri an hman ding can ah bikhiah an tuah. A hleice in tlawng kai lai an si ahcun siimlam ih inn an ra thlen khal ah electronic thilri hman an siang lo lawlaw ih, tlawng pih hman ah can tthenkhat ahcun hmang lo ding in an bikhiah ti a si.\nHivek zirhhruaiawknak hin ka lung a hnokter. Nu le pa tampi in an fanaupawl a sunsun zanzan in iPad, smartphone le computer screen tleu sungah an ciahawkter. Asinan cumi IT company CEO pawl cun midang ih theih lo mi thuhla an rak thei.\n3D Robotics Company ih CEO Chris Anderson cu fanau panga neitu a si. A fa le pawl cu kum 6 ihsin kum 17 karlak an si hai. An inn ih um mi electronic thilri pawl hmandan ding cu can bikhiah nei in nu le pa in an control.\n“IT thiamnak ahhin ziangvek siatsuahawk theinak a um timi ka thei. Cumi pawl cu ka parah an thleng rero. Asinan ka fanau in an ton ve ka duh lo,” tiah Christ Anderson cun a sim. A rel mi siatsuahawk theinak lak ah nauhak pawl in thuhla ttha lo an ngah thei mi khal a tel. Tthimnak ah – zuk borhbah pawl, internet hmang ih bumawknak pawl, asilole cumi pawl hnak ih a siava mi pawl, IT thilri atcilhnak pawl, tivek khi an si.\nOutCast Agency ih CEO Alex Constantinople cun a fapa nautabik kum (5) mi cu tlawng pih can lo ahcun ziangvek electronic thilri khal hman a siang lo. Kum (10) le kum (13) mi pahnih cu ni khat ah nazi hrek sung hman a siang. Electronic thilri aiawh ah an duh mi cabu siar sawn ding in cabu za lenglo a ret sak hai.\nSteve Jobs ih fanaupawl in electronic thilri an hmang lo asile an hrang ah ziangvek lehnak thilri a um ding? Steve Jobs ih nunthuanthu ngantu canganthiam Walter Isaacson cun hitin i sim:\n“Steve Jobs cu a innsang thawn zanriah an ei tlang ringring. Rawl ei phah ah cabu thuhla, sanphung (history) thuhla le thuhla dangdang an relkhawm ttheu. Zo hman in iPad, smartphone tivek an phorh lo. A fanaupawl in electronic thilri an atcilh lo lawlaw a si hmang.”\nIT khawvel ih tlangleng dah lo nu le pa pawl cun an fanau pawl kum riat an kim in smartphone an kaiter. IT khawvel ih tlanglengtu nu le pa pawl cun an fanau pawl kum (14) an kim hnu, anmahtei’ mi an phone thiam hnu, message an kuat thiam hnu lawng ah phone an leih. Asinan kum (16) an kim lawng ah Dataflow an hmangter.\nNgantu: Nick Bilton\nLehnak: Nine Nine Sanay ih Facebook Wall ihta\nChin Mi Pathum in Australia Ih Umnak Neilo Nunau An Sualpi\nMelbourne ih Tlangleng Pah That Mi Ruakvui Ding


THLENG - Hre Mang\nKum 2000 hnulamah Laimi mi tam zet ramleng kan thleng. Ramleng thleng hmuahhmuah in hmuhtawn dah lomi dinhmun kan thleng cio. TTHLENG awknak maksak kan tawng cio. Ramsung um khal THLENG awknak tampi an tawng ve. Asinan cui kan hmuhtawn rero zomi pawl hi kan miphun thuanthu, kan khua kan ram, kan kawhhran, kawn pawlkom, kan innsang, kan bulpak nun hrangah a tawk hrih lo tiah kan ruat cio asi ti a lang. Ziangruangah tile bulpak nun ih harsatnak, thleng tulmi pawl tampi hnakin mibur cangvaihnak, kawhhran, community, khua le ram, pawlkom phunphun le cozah kumpi kaihhruai awkdan tiangin THLENG a tul hrimhrim asi ti ruahnak mipi lungsungah a um timi cu tongkam, cangan in siseh thuanthunung kan zoh tikah siseh a tu ih kan dinhmun lungawi tawk lo nak ihsin a lang. Asile ziangtin ziangmi kan THLENG a tulih kan THLENG hnuah khuiah kan thleng ding?\nKanmah pulpak nun thleng ding cu kanmah bulpak pakhat cio tuanvo asi. Kanmai insang tuahtha, thleng dingin kanmah insang pakaht cio tuanvo asi. Kanmah kan peng, Falam tuahtha, thleng dingin Falam pawl tuanvo asi. Chin miphun thuanthu tuahtha dingin Chin miphun pawlin tuanvo asi. Burma ramkulh tuahtha, thleng dingin kanmah Kawlram mi pawl tuanvo asi. Midang mawhsiat nawn hlah uhsi. Midang parah hngat aw nawn hlah uhsi. Sal lungput tlansan in thuanthu in kan liangparah a thummi vekin tuanvo la in ding thlang uhsi, thleng uhsi.\n1. Mahlemah thleng awknak\nTahthimnak pakhat: Vurlakah a taangih a khawng theh zomi tlaklabeu (frog) pakhat cu tidai retmi bel sungah an ret. Belcu a tawka meisa in an ur. Belsung ih tidai cu nuam tete’n a sa sinsin. Tlaklabeu cun nuam a ti tuk. Bel sung tidai cu a saa sinsin. Nuam a ti deuhdeuh. Netabikah tlaklabeu in a saa tuk ti a theih awk tikah a taksa cu a hmin theh zo. Belsung ihsin a suak thei nawn loih a theih awk tikah cun a tlaituk zo, a thih a tul. A thi.\nMibur mizia cu bulpak mizia komkhawmmi asi. Kan khua kan ram, kan pawlkom, mibur nun kan zoh asile bulpak pakaht cio sunglam nun mizia a langter. Khawpi pakhat ih mawinak cu an khawsung mi pawlih sunglam mizia, lungput langtertu asi an ti. Falam khawlipi a tumsuk duahdo mi khi Falam mipi pawl lungput langtertu asi. Falam mibur umkhawmnak kipah phunzainak a tamzia cu zapi theih asi. Hruaitu parah lungkim lonak, mibur cangvaihnak parah lungkim lonak, satan le kawl cozah parah lungkim lonak pawl, asezawng lungput (negative mindset) nei theh dingin tefa pawl kalrah ah tongsia a tamtuk. Cuvek dinhmun lakah santhar thansohnak, bulpak inn nun awlsam dawi in kan tlai theh asile a tlunlam ih tahtthimnak ih hmain tlaklabeu vekah cang in santhar santiluang in kan miphun thuanthu cu runsuak theih nawn lo tiangin a fenhlo vivo ding.\n“Mi zokhal, Khrih ah a nungtu cu sersiamthar asi” tiah Bible in in zirh. Pulpal nunah nunthar langlo, nun danglamnak nei lo,nun THLENG awknak umlo, biaknak lem, piantharnak lem, pawlkom doctrine lem, biaknak thurin lem pawl tlansan in pulpak nun thlengnak zumnak nung, Pathian Thlarau kaihruaimni nunthar, sersiamthar lamah ke kan kar a tul. Kan THLENG aw ding maw, kan hloral ding? Cumi lawng kan thuanthu in nitin kan hmai ah in thlenpi asi.\nGhandhi in “midang parah thleng awknak hmuh na duhmi cu nangmai nunah thleng hmaisa seh” tiah a rak sim. Midang nun, midang pawlkom nun, midang insang, peng le miphun, pawlkom pawl si loin bulpak nunah nunthar, sersiamthar, a nungmi cakuat si dingin Bawipai hmaiah tangdor in rawl ul in thlacamnak thawn hlan aw thlang uhsi.\n2. Hruai awknak thar\nTahthimnak thawn thawksal uhsi: Voikhat cu Scotland ramah zinan khurlai, zinan phurtu lawngpi pakhat a kaang. Zinan cu tipi parah a bung theh ih a lawngpi cawpcilh in a alh dump. Lawng parah mi tampi cu an alh cih the. Cuilai fangah mi pakhat, zinan khur hnatuantu pakhat cu a alh reromi lawngpi parah ihsin a alh reromi tipi parah a dawp thla. Ziangtin a alh reromi tipi parah na dawp? Tiah thu an sut tikah, “a alh reromi tipi parah ka dawp asile tisungah ka pill an dingih ka thi lo ding ti ka thei” ati.\nA feh reromi kan Laimi thuanthu cu a alh reromi lawngpi vek asi tiah tahthim asile kui ah kan dawp ve ding? Pawlkom phunphun kan din, a dang lam cuang lo. Kan miphun, kan khua kan ram siatsuahtu hi kawl pawl an si lo, Hakha le Tedim an si lo. Kan miphun, kan khua kan ram, siatnak le thatnak hrangah a tihnungbik le tuanvo neitu cu kanmah kan peng, kan ram milesa kan si. Ziangruangah kan politicians, biaknak lam hruaitu, miphun hruaitu pawl to tlang thei lo, thutha rel tlang thei loin an do aw aw, ziangruangah kanmah Laimi le Laimi kan mai milesa upatnak kan pe thei lo, kan upat thei lo, miphun dang upatnak pek kan duhsawn, ziangruangah kan mifim pawl ih fimnak cu upatnak in kanc o hlang in an dung kan thlun lo? Kan THLENG aw ding maw, kan pil hlo ding? Hril ding kan nei.\nTuisan minung pawl nuntu ziaza kan zoh asile Khrihfa mi piangthar ka si, ti aw tu pawl nun hi kan pupa rirai bia, zuu le sa thawn a rak nungtu pawl hman kan thluk nawn lo ti a lang. Thuphan per lamah siseh miphun hrang tuannak lamah siseh zumnak nunpi lam ah siseh kan nun cu mah le pumpi hrang tlan zuam awknak ah kan tla se theh.\n3. Ziangmi kan THLENG ding?\nMilai nun thuhram dintharsal a tul: 1) Bulpak Pathian thawn pehzawm awknak-nunthar, sersiamtharmi nun-lungput thar, tongkam le tuahnak, kekardan thar; Pathian sunloihnak petu nun pumhlum sersiamthar mi nun; 2) Pulpak nuntu khawsak-taksa, thinlung, thlarau ah rinsan tlakmi bulpak nun, rinsan tlak le cawimawi upatnak tlak nunmawi; 3) Midang pehtlaihnak, insang sunglekhat, inhnen, midang, miphun dang, kan el le in dodaltu pawl thawn pehtlaihnak, 4) Soceity le government kan pehtlaihnak, tuanvo kan neihmi, le 5) sersiammi ziangkim parah kan pehtlaihnakle tuanvo kan neihmi pawl, milai nun pumhlum tuaithar mi, sersiamtharmi, Pathian Thlarau ih lamhruai mi nun nei thei dingin thleng awknak kan miphun in kan tul.\n4. THLENG awknak daltu\nTahthimnak pakhat: Nauhak pa te in a ih hlan ah video sungah sihal (wolf) hrang, tihnung zuknung a zoh. Zanah a itthat thei lo. A tih. An ihnak khan sungih hnipuan retnak sungah sihal (wolf) hrang um rori in a thei. A nulepa in meisa vang in an zoh, an zohter hnu khalah a tih thotho. Zai tampi cutin it thei lo in a um. A nulepa in video cu an zoh ih sihal hrang ih tihmi, plastic namsaupi, vam hemhem kha dawrah an va lei ih an ihnak khan thilretnak sangka ah an ret. Cui hnu lawngin nauhak pa te cu a itthat thei.\nTHLENG nak pohpoh ah a duh lo tu, daltu an um ringring. Leitlun thilri, tulsammi hnakin THLENG nak daltu milai pawl thinlung hi thleng harbik asi ringring. Tihmi an nei ringring. THLENG awknak a thlen tikah an hrangah an duhlo zawng a thleng dingah an ruat ringring. Dinhmunkel (status quo) nuam titu pawlin THLENGnak an duh lo.\nA tuvekin THLENGnak um loin tuahkel, tikal, nunkel, simkel, pawlkom kel, thukel, lamzin kel zawh vivo asile Tipithuamthum lam pan in a fen reromi Vuiruak parah a nuam aw zetmi tlang-ak rual vek kan hual pang thei.\nKhrihfa, a nung Pathian, duhdwtnak Pathian, dingfelnak Pathian, cakkim Pathian betu, santhar Lai minung pawl ziangah kan phunzai rero? Rirai bia kan pupa pawlin anmah le san cio ah miphun thuanthu, bulpak nunmawi, insang, khua le ram, pawlkom hngetkhoh zetin thuanthu an rak tanta ih an nun cawpcilh in an miphun sinak an rak kilhim. Pathian zangfah lainatnak an parah a lang. Leitlun khuazakip lakah a duai ce lo mi tesinfa in tanta. Santhar minung pawl nun zoh tikah upat tlak nun, pawlkom, mibur cangvaihnak, a thup ah siseh langhnan senpi vangtlang nunah siseh, thuanthutha kan tanta thei nawn lo?\nKan duh khal le duh lo khalle kan thuanthu cu a THLENG aw rero. Kan pupa pawlin an theihdah lomi ramah kan miphun pawl an thleng zo. Kan pupa pawlin an theih dah lo mi le an ruahban dah lo mi santhar bungrua thatha, computer, cellphone, tvp, lai khua tiang a thleng zo. Kan pupa pawlin an rak theih dah lo mi sumpai, pursum leilawnnak in kan khua kan ram, kan miphun thuanthu a cim, a nuai rero zo. Kan THLENG aw ding maw, kan hloral ta ding, hirl ding kan nei.\nA cipciar in ziangtin ziangmi kan thleng ding timi cu thusaupi le dinhmun ih zir in cipciar in zetin hawlsuah vivo ding asi.\nNangmai bulpak, insang, kawhhran, pawlkom, khua le ram, miphun, THLENGnak ah na thleng aw ve ding maw, dungah tanta na si ding, kan si ding?


Leitlun Hmun tam zet ah Tawtarawt phaw mi vek AwnThawm A Thang | Falam Online Media\nAugust 2, 2020 August 2, 2020 admin\t0 Comments Thuthang danglam\n1824 kum lam ihsin an buaipi thok zo mi, a suak nak hmun theih a si lo mi Tawtarawt tum awn vek thawngvang cu Lietlun hmun tamzet ah an thei.\nHih thawmvang cu Skyquake (Van Linghnin) ti`n an ko ih a awn theitu pawl cun Van lam ihsin a suak mi thawmvang vekin an rel.\n“Cannon kap awn, tawtarawt phaw mi awn vek a siih a caancaan ah inn khal a ti tlir phah’ ti`n thawmvang theitu pawl thawn thu rel tlang nak neidahtu The Guardian in a rak ngan dah.\nSound lam ih thiamsang pawl khal in zingzoinak an nei rero nan tui` ni tiang a suak nak ding awm ang khihhmuh ding an thei hrih lo.\nMithiam ṭhenkhat cun Thir le Steel tivek tuahtu company tumzet pawl ih thawmvang a si ding an ti nan Covid 19 boruak ih hnaṭuan cawlh thluh lai khal ah a thawmvang a suak thotho. 2020 kum sungih thawmvang an theih nak hmun pawl cu 11 April 2020 ah Jakarta, West Java, Brazil, Uruguay, 23 April 2020 ah Tampico, Mexico, May 11 2020 ah Central Java, May 21 2020 ah Bandung, West Java pawl ah an si.\nThawmvang an thei nak hmun ṭhenkhat\nCun, India, UK, Canada, US, Japan, Australia, Italy, Ireland, Netherland, Norway, Argintina ram pawl khal ah Skyquake thawmvang an thei ṭheu a si.\nSkyquake thawmvang thawn pehpar in zingzoinak neitu, Scotland ram ih sound engineer/scientist pakhat cun, “record an nei hmaisabik ṭum cu 1824 kum, Adriatic tikulh ah a si. 1896 kum khal ah Florida, Franklinville, New York le northern Georgia umi pawl in a awn an thei ih an thin phang ngaingai.\n“Ṭhal, nikhua ṭha, van fai zet lai khal ah ṭektlak awn vek deuh in a suak ṭheu. A caan le tawtarawt awn a bang. A caan le cannon boom kap mi awn vekin a thawm ih a thawmvang cun pakan, khuat, le haite tivek khal tlir terin a awn ter thei. US-Canada ramri ih um pawl tla cun lung a mit ter. Motor sung tivek ih kan um le a luar cuang an ti” ti`n a sim.\nNorth America ih Thawmvang an thei nak hmun ṭhenkhat\nNorth America ih mirang pawl an thleng pek lai ah, ram neitu native Haudenosaunee pawl cun “Thlarau thianghlim in Leilungpi pianhmang a rem rero mi thawmvang a si” tiah mirang pawl hnen ah an rak sim ih, thuanthu vekih an ngan mi Skyquake thuhla cabu khal an suah tamzet zo.\nMithiamsang pawl in simfiahnak an nei ṭheu nan kutzung khih rorin sim theitu, tuni tiang an um hrih lo ih, Biaknak lam ih pumpeaw, mi ṭhenkhat cun Bible sungih um bangin Caan a cem zik thlang ruangah Vancungmi pawl in ralring dingin Tawtarawt an phaw mi a si an ti.\n← Ruahpi Ceen ruangah Kanan veng Thlaanmual a Min\nKedaam 100 luan Fir Tu an Kaai Ngah →


Tuition, Laksawngpeknak le Phunsang Fimthiamnak – chinbridge Institute\nTuition timi tongfang cu Myanmar ram sungih fimzirnak tlawng pawl ih tlawngtum hnu a lenglam ih a hrantei’ zirnak kha simduhmi a si. Frontier Myanmar cun Tuition zirhnak hi Myanmar ramsung ahcun sumlut thazetmi hnatuan pakhat dinhmun in tuini tiang a um hrih thu a tarlang. Tuition zirhnak cu Myanmar ram tel in ram hrekkhat cun dan leng ih hnatuannak a si tiah an khiahmi a si. Asinan Myanmar ram sungah phungsang zirnak University pawl tiang khal ah tuition zirhnak a um rero hlei ah a cancan ah ngahduhsanmi nei in Saya le Sayama pawl hnen ih laksawngpeknak khal a um rero lai timi kan hmu thei. Cuvek in University pawl ah ziang ruangah tuition onnak le laksawng peknak pawl an um rero lai a si pei. Cumi in tlawngta pawl hrangah thathnemnak ziangtluk a pe. Asilole ziangtluk in siatnak a thlenter. A tak in thathnemnak teh a suahpi maw timi pawl hliakhlai a tul. Hih hliakhlainak in Chin mi a tam Uu kainak Kalay University kha bat tahrat in in tuition zirnak le laksawng peknak pawl ruangih phunsang tlawngta pawl ih thathnemnak, asilole siatralnak pawl zirzoi dingah tumtahnak a nei.\nHmuhsuahmi pawl cu a tanglam vek in an si –\nAhmaisa ah University ah tuition on dan dinhmun cu tlawngta pawl ih camibuai onnak hrangah an mah lala in sumpai khonkhawm aw in saya le sayama pawl an dilngennak ruangah a si timi kan hmu thei. Tonsuhmi tlawngta ih zatek (61) cun tuition kainak ihsin camibuai onnak hrangah a thathnempi hngai thu an sim ih zatek (58) khal in tlawngta pawl in tuition zirh dingah saya/sayam pawl an sawm thu an sim.\nApahnihnak ah tuition onnak, le kainak ruangah tlawngta pawl ih nuncan ziaza a siatsuah timi kan hmu thei. Tonsuhmi tlawngta ih zatek (77) cun tuition ruangah tlawngkhaan sungih cazir can a mal ih hrekkhat tuition pawl ahcun camibuai ih a ra dingmi thusuhnak pawl lawng an zirh tiah an sim. Cuihhlei ah tuition ruangah saya/ma pawl ih tlawngkhaan sungih an zirhnak an daithlansan thu tlawngta zatek (47) in an sim. Tonsuhmi tlawngta ih zatek (49) cun tuition kainak ruangah thiamhleicemi kan nei cuanglo tiah an sim. Curuangah tlawngta a tamsawn cun tuition kai cu a tha tiah an sim nan phunsang tlawng hrangah a tak ih thathnemnak a pek lo thu kan hmu.\nHmuhtonnak a dang pakhat ahcun laksawng a petu tlawngta pawl tlun ah saya/ma pawl ih mithmai tha pekcuangnak a um tiah tonsuhmi tlawngta pawl ih zatek\n(62) cun an sim. Cuhlei ah camibuai ih a ra dingmi theihcia duh ruangah laksawng peknak a um timi le, laksawng pek duhlo in a elkah tu tlawngta an um khal le a duhtu an mah tlawngta lala in an hnek timi kan hmu thei. Laksawng pek lo ahcun Camibuai suntheinak a um tiah tonsuhmi ih zatek (45) cun an sim.\nAsinan tlawngta a tamsawn cun laksawng peknak ruangah camibuai onnak hrangah thathnemnak a um lo thu an sim. Tlawngta a tamsawn asimi zatek (74) cun laksawng peknak cu a thami tuahnak a siko tiah an sim. Tonsuhmi tlawngta ih a hrek (zatek 32, zatek 31 cun khawnghngornak ziangvek in a um timi an fianglo thu an sim) cun laksawng peknak ruangah phunsang cazirnak ah thatlonak a thlenter ih zatek (37) cun thatlonak a suahter timi an zumlo thu an sim.\nAnetnak ah thesis le term paper ngancan ahcun saya/ma pawl hnen ah laksawng pek a tul thu an sim. Cuhlei ah extra-reader ti ih kawhmi lenglam ih hliakhlainak cahran (thesis) a zohfeltu pawl hrangah suhsohnak le ei-in zate tlawngta pawl in tuahsak a tul hlei ah saya/ma pawl ih lenvah fehduhnak zate motor hlang in thlah tulmi dinhmun ih an dinthu hmuhsuak a si.\nThutlang kan khawm tikah fimthiamnak thangso dingin tuition kainak, saya/ma pawl upatnak langternak ih laksawng peknak silo in camibuai onnak le Degree Caken ngahnak hrangvial ah tuah reromi an si tiah hmuhsuak a si. Cuhlei ah tlawngta le saya pawl hrangah maih tuan dingmi tuanvo tlun ah daithlannak le nuncan ziaza, fimzirnak tiang a siatsuah thei timi a lang. Curuangah tuini ih tuah reromi tuition onnak, kainak le laksawng peknak pawl cu thuneitu pawl ihsin thok fimnak a zirtu tlawngta pawl, le saya/ma pawl in mai ram le miphun duhdawtnak thawn dokalh Khambetnak neih ding a tulzet a si.\nNote: Written by Salai Ngun San Aung and translated by Thawng Bik\nPrevious Post Phunsang Tlawng Fimthiamnak le Tlawngta pawl ih Zalenzet ih Hriltheinak\nNext Post Hakha Khuapi Sunga University leh College te ah Pilna Sin Dan, Sanginn leh Vanzat Tuamtuam


Kan Ui Cingten A Liam Miarmo - Chinland Today Media\nJanuary 18, 2012 11:34 am·10 comments\nCT Media Group | January 18\nDelhi um Laimi sungah kan rinsanmi le a nun khal kan cawnmi, miphun a duhdaw zettu. Rawl ei hngilh khawp ih kan calai atcilh tu le zing khua vang tiang ih buaipi theu tu, Delhi ih Lai mino calai ah kan mit a vang theinak dingih mitkharh in bun tertu le Pathian duh tuk tu le a tlin zat ih pum khal a hrangih pe aw zet tu Salai Uk Lian ( CT Chief Editor) in Australia ram ah umhmun hnget khuar dingin a rual le pi pawlih kan siang lo cingin a umnak ding ram nuam lamah kan ui cingten a liam san miarmo thotho.\nUkte in Australia ram, ni 16. 1. 2012, ih in fehsan cu a tuanpi, rual le pi pawl cun kan siang lo, kan ui tuk. Asianan Bawipai remruah a si fawn. Kan Bawipa in malza tin sawm in Delhi ih Laimi hrangah a tuan zo bangtukin Australia khalah kan calailam ah le Pathianlam khalih an mit va vang ter sintu va si hram seh tiin thlaza kan cam sak.\nDelhi ih calai dum sung in,\nSalai Lal Sawi Ceu\nChinland Today Media Director Ram Sung Tlawng\nsalai c.lian says:\non January 18, 2012 at 12:41 pm\na runrel dan khal ka thiam lo e ukte hi ram le miphun duhdawttu tak a si ih delhi a suahsan ding cu ka ui zet hmanseh p.t zarah ram nuam lam panding a si he p.t in lam hruai vivo hramseh. A mai zarah timai sehla a sual tuk lem lo ding tui delhi ih CNCPD a din theinak khal a si.lo ui zet hman sehla na mi phun duhdawtnak thlaici delhi ih in tuhsak zo si. Hmai lam caan khal ah ram le miphun hrang hna na tuan ding bei seinak thawn. C.lian\non January 18, 2012 at 12:45 pm\nukte, kala ram suahsan in ram nuam na thleng ih p.t na tihzahnak le ram le miphun na duhdawtnak na som vivo ka lo duh sak. P.t in lam lo hruai hram sehlaw.\nPu CT Ukte,\nDelhi in ramthumnak lamah na pok suak theitu kan rak thei ih ka lo lungawipi. Pathian in Delhi ih a lo hmannak hnakin Australia ah A hmin sunlawi le Chin mipi hrang mi t’angkai si hram tiah….\non January 18, 2012 at 6:20 pm\nDelhi suahsan in Aus na thleng cu Pathian kutcak rori a si ee.\nBawipa thatnak teptu na si ih na lungawi dan ding…..\non January 19, 2012 at 9:01 am\nKan Pathian in\nKan miphun sawmdawltu ah le hruaitu ah\nlo hmang vivo hram seh law!!!!!!\nDelhi ih mino calai lam ih kaihruaitu a si ngai ding\nka rak thei dah ngai\nBawipa in mal sawm vivo seh\nRam thumnak na fehsuak thei cu ka lo lungawipi tuk.\nKhitawk khalah khatawk vek thothoin aw…\nNa fehnak, na thlennak le na umnak hmun kipah Pathianih tleunak in lo thlun vivo seh law!!!\nE heu. mithi thlah liamnak hmang ka ti ih.\nLungawipimak lam sawn si maw!!! Sorry?\non January 20, 2012 at 6:22 pm\nKan thin a nuamnak bik cu Aut. lam a feh khalah CT le calai hrangah a pum a pe thotho dingmi hi a si.\nRual le zaten,\nDuhsaknak in hlan mi pawl ka rak siar ngah ih ka lungawizet.\nDelhi lam ih rual le pipawl ka lo ngai hai nasa.


Aw-Diimte - Chinland Today Media\nMay 5, 2009 9:49 am·0 comments\nAmah in, “Nan do awknak cu baang thlang uh, keimah hi Pathian ka si kha thei uh. Miphun hmuahhmuah tlun ah Bawibik ka si ih leilung pumpi tlun khal ah Bawibik ka si thotho,” tiah a ti. – Saam 46:10\n– 1Siangpahrang 19-20\n– Luka 23:1-25\nPathian in Horeb tlang ih Elijah a biak tikah thli, linghnin le meisa hmangin a biak thei na’n cutin a biak lo. Aw dimte thawn a biak (1Siang 19:12). Pathian in, “Elijah, hinah ziangso na tuah?” (c.13) tiah a sut. Jezebel in thah a tum ruangah a relhmi a si.\nElijah ih a leh saalmi in Pathian in a thinlung thuk ih ttihnak le thanaunak a thei thluh zia a lang. A leh saalmi cu, “Keimah lawng ka taang ih atu ah keimah hman cu a thah in tum a si” (c.14) a ti.\nElijah lawng maw Pathian riantu? A si lo. Israel ram sungah minung thawng sarih ka zuah ding i keimah i rinsantu le Baal hmai ih lu a kun hrih lotu le alem zuk a hnam hrih lotu pawl an si tiah a ti (c.18).\nThinphan le beidong caan ah kanmah lawng Pathian riantu ih ruah awk a olte. Elijah khal in cuvek in a rak ruat dah ve. Saam 46:10 ih in theihtermi cu, “Nan do awknak cu baang thlang uh, Keimah hi Pathian ka si kha thei uh,” a ti. Amah le a cahnak huham kan cuan veten kan ttihphannak le thinnaunak pawl cu a hlo zamrang ding.\nKan sunralnak aw le kan nehnak aw a ringtukmi in Pathian ih aw dimte cu a khuh thluh thei. Atu hi a aw ngai dingin kan thinlung daite’n um caan le a thu kan ngaihtuah caan a si.\nAw dimte thei dingin ngai ringring aw,\nNa nun lamtluan ah phaannak na neih hmanah;\nBawipa in a lo lungawiter ding,\nNa phurhrit A parih na tthum ahcun.\nPathian aw sungih sak na duh cun, leitlun awn au ihsin suah a ttul.


Nang na luat zo maw? (Ngantu – Thanei Taithio) | Falam Online Media\nJune 10, 2020 admin\t0 Comments Article\nTuisun cu George Floyd sunglawi zetin Houston, TX ah vuinak service neih asi. Service an thehih aruang innleng a thlen reilo te ah, ” We will free, we will free, we will free” mi pakhat ih au aw ka theih veten ruahnak tampi iruatter.\nUSA ih tlawng rakai men, rammisinak khal neilo ih fapa Obama midum USA president ah kum 8 sung rori atuan,\n– Iran thawn kum 7 lenglo an doawknak ruangih Kuwait ram Iraq ih a raklaklai ih Kuwait bawmtu le mawizet le rangzet ih ral nehtu ralbawi Colin Powell. US Army commander, politician tvp\n– Midum nunau lianbik Oprah Winfrey.\n– Basketball lehpannak ih larbik Michael Jordan\n– Golf thiam maktara Tiger Wood\n– Nunau Tennis ah tuisun tiang duaithei lo Serena Williams\n– Midum Actor le Actress hminthang milian ticawk lo.\n– midum hlasak thiam milian ticawk lo.\n– Lehnak phunphun leitlun hminthang Midum ticawklo.\n– Thluk doctor le si mitha milian mak le politician Dr. Ben ( Benjamin) Carson.\n– TV show hminthang Judges pawl.\n– Kan khua minung ting 11 umnak ih Palik Bawi le education superintendent Midum.\nTicawk lo midum cathiam Doctors, Engineers, judges, lawyers, millionners midum le Pathian thusim Pastor hminthang midum ticawk lole midum mak ta rara tamzet laiah, Sal sinak in an luatnak kum 150 reizo nan, “We will free” a timi in ruahnak iruat ter tamzet. Sal ihsin a luat hrihlo si ko lo ding maw a thinlumg cu?\nRuahnak a vungsuak bet mi cu President Obama a voi 2 nak an hrinsal hnu reilo te Feb 2012 ah midum kum 17 pa securitypa in Florida ih a kahthat sirhsan in 2013 ah midum nunau 3 ih Black Live Matter an dinmi iruat ter. US Ziangvek office khalah umlo le tellonak um lo midum mihlawhtling an tamtuk laiah Sal sinak thinlung neilai, lehrul duhnak thinlung, mahsinak lungawi tawklo, mi iksiknak nei pawl le buai hreh lo lawlaw mimal te lawng an si ko lo maw ti iruat ter.\nRuahnak a umbet mi cu kan nih laimi tla Pathian thu kanram a thlennak kum 100 lenglo asi zo nan thlarau sal sungih tang kan tamtuk laipang pei maw? ti ituat ter lala. Nang na luat zo maw?\nṬhanei Taithio FB cahmai\n← Tikhawlnak sungih Zawng 13 thi mi in Mipi thinphanter\nMibur in Christopher Columbus zuklem Ṭhiatbal, Hnihsuahsai nakah Hmang →\nUS-cozah in Kawlrammi Ramtawi minung 16 thubuai tuah sak\nSeptember 24, 2021 September 25, 2021 Ni Hnem Sung 0\n“Iran ram in Nuclear a tuah thup” timi Thubuai\nCovid 19 Suahkehdan zirzoi dingin WHO palai pawl Wuhan ah thlengsuak zo + Leitlun huap dinhmun


Dr. Rodinga – MAH in remdaihnak thurel dingin Tlangpar hriamkai pawl a sawm nak san - Falam Online Media\nDr. Rodinga – MAH in remdaihnak thurel dingin Tlangpar hriamkai pawl a sawm nak san\nAtufang ramsung ramleng ngaihsak hlawh zet thuthang pakhat cu Ralhraangbawi Min Aung Hlaing in remdaihnak thureltlang dingin Tlangpar hriamkai hruaitu pawl a sawm mi thu hi a si ih, hih thuthawn pehparin kan Chin upa rinsantlak Dr. Rodinga (Burmese American Community Institute Chairman) cun a hmuh dan a rel ve.\n“Kahdaihnak a um hnu ah Democracy, Federal rampi a um ding hi kan saduhthat a si. Kahdaihnak ti cu a ṭongfang zawng cun a ṭhabikmi a si.”\n“Asinan, atuih Min Aung Hlaing sawmnak cu ka zum thei lo lawlaw. Ziangah ti le thilung thiang an nei lo mi hmuh ding a um ciang ruangah a si.”\n“Atu hi, Min Aung Hlaing in kan rampi cu ziin thum in a fehpi. Pakhatnak cu ‘control’ a si. Yangon, Maydalay, Naypyidaw tivek kha ralkap le palik tampi thawn control in a fehpi. Pahnihnak cu ‘contain’ a si. Tlangpar hriamkai pawl kha remdaihnak kan tuah ding ti`n a lem. An mah kap lo dingin ‘contain’ a tuah. Pathumnak cu ‘crush’ a tuah, a rial thluh, a kap thluh. Sagaing ah, Chin ram ah, Kachin ah kahdonak a tuah ih an inn, an Lo a ur thluh. Inn an ur mi hi 9000 a um. An kah that mi hi 2000 leng an si zo. Khatin ziin 3 in a fehpi. Cumi a fehpi mi le tubai ih remdaihnak kan tuah ding a timi cu a kalhaw thluh”.\n“Rinlopin remdaihnak kan tuah ding a ti nak san cu phun 3 in ka hmu. Pakhatnak cu Kachin, Karen tipawl Tlangpar hriamkai pawl kha CNF telin PDF, CDF pawl hrambunawknakbik a si. Cupawlthawn remdaihnak kan tuah ding a ti nak san cu PDF, CDF tipawl kha thazang cak hlah hai seh a ti nak a si. Ṭhenṭhek humreek a tum.”\n“Pahnihnak cu, atu hi hmai a nor tum thlang. Remdaihnak tuah dingin ka sawm nan an ra duh lo. Remdaihnak an duh lo. Curuangah ka kap hai a si ti`n phuhlam hrang laziin a sial.”\n“Pathumnak cu, leitlunpi hmai ah keimah MAH le SAC cozah cu remdaihnak a duh taktakmi kan si. Remdaihnak tuah dingin kei mah rori in cabuai ah to tlang dingin ka sawm ti`n leitlun mipi a hmuh duh ruangah a si. Curuangah remdaihnak thureltlang a timi cu sullam zianghman a nei lo”.\n“Cun, KNU, KIA tipawl cu atutiang feh an tum lo. Kan feh ding titu cu RCSS, PNLO tivek pawlkom fate pawl lawng an si ih, remdaihnak thureltlang an timi cu sullam zianghman a nei lo rori a si” ti`n Dr. Rodinga cun RPV thawn online hmaton thusutnak an nei nakah a rel a si.\n← Kalay doawknak ah ralhraang tampi an thi, hriamtuar an tam\nLairawn doawknak ah Ralhraang SAC ralkap 5 an thi →


Pitar Kun 85 Mi In Pasal A Hawl – Meifar\nPitar Kun 85 Mi In Pasal A Hawl\nUS, New York pitar kum 85 mi Hattie Retroage in pasal nonalte a hawl rero lai. A harhdamnak a ṭha ih a hrisel zet ti a theihthei, midang pitar kum 80 kim zo pawl cu siizung lamah caan an hmang rero lai.\nHattie Retroage in fate 2 le tu 3 anei zo, 1984 ah a pasal thawn an ṭhenaw. A pasal cu hnaṭuan a paih lo ruangah an fale pawl college kainak ding a ṭumsak thei lo tin a ṭhen, cumi hnuah kum 39 mi John thawn an neiaw.\nHattie Retroage hi lamthiam a si ih a harhdamnak khal a ṭha zet, a pasal John thawn an ṭhenaw sal ih Hattie Retroage cu kum 85 a kim. Tu’ah pasal ding mipa nonalte a hawl rero lai, a pasal duhzawng cu kum 35 hnuailam a si dingih ihkhun parah a cakvaih ding a ti.\nHattie Retroage in a nupa-nun sinak cu zep loin a relsuak hluahhlo, nupa-sinak lamah a cak zet ih a kum rual mipa pawlin a duhkhop an pe thei lo thu a rel. A fanu Rana cun a nu cu thazang a pe, asinan a fapa Josh le a nupi in ‘nupa-sinak lam thuhla a rel tinten an rak ei lo thei tuk.\nMipa hawlnak Tinder group ah zarhkhat ah veithum rori mipa a hawl ṭheu ruangah Tinder company in an block, a hmeltheih nunau pawlin Bumble group fehtlang in mipa an hawl hmu ṭheu thu an sim ih, tu’ahcun Bumble group ah um in mipa a hawl rero lai. (#A Instagram hmin cu hattitudes1 a si)\n“Ralkap Cozah Cu Pathian Vekin Bia Uh” Titu Phungyi Cu Insein Thawnginn Ah Aum Lai\nAfghanistan Nunau Pawl Cu Meithal, Pukpi Kengin An Poksuak


Syria Ram Buainak in Zia Umlam A Pan Lo - Chinland Today Media\nApril 11, 2012 12:49 pm·0 comments\nTheihcia zo vekin Syria ram President, Bashar Assad hlawnthlak tum ruangih buainak cun nikum March thla ihsin tutiang zia umlam a pan theicuang hrihlo ih, himi buainakih mithi cu theihfiangzomi cinah minung 9.768 an kimzo. Syria ram buainak tireh tumin voi ziangmawzat UN Security Council cun rolh aw dingin tumtah nak a neizo nan Russia leh China in UN rolh awk an duhlo ruangah veto Power hmangin UN thu an vuakthlaksak theu ruangah tutiang UN a rolh aw thei hrihlo.\nSyria ram buainak tireh dingih UN a rolh awk theilo ruangah Arab League cun Syria ram buainak tireh dingih hnatuan dingih UN Secretary General hlun, Kofi Annan cu an thlahih Kofi Annan ih thuput lutmi ah Syria ram sung khawpi dangdang ihsin Syria Cozah cun an ralkap pawl leh an ralthuam pawl an hnukkir thluhding a timi khal Syria Presidnet, Bashar Assad khalin a pawmthu a rak simzo.\nHimi Syria Cozah in an khawpi dangdang ihsin an ralkap leh an ralthuam pawl an hnuhkir salding tikcucaan cu tuisun hi a siih. Asinan Syria Cozah in mizan sunih thu an suahsal nakah Opposition pawlin an ralthuam pawl an ret thluh hmaisat lo ah cun an ram khawpi dangdang ihsi an ralkap leh an ralthuam pawl hnuhkirsal an tumlo thu an puangsuak salih, hiti vek a si ruangah Opposition pawlin an ralthuam an retduh velo ah cun Syria Cozah in an khawpi dangdang ihsi an ralkap leh an ralthuam pawl hnuhkir sal dingih thutiam a rak neihzo mihi a ti hlawhtlin zum a umlo.


Lemcang thiam Hein Htet Cu Zangfah Tak Si - News and Media\nLem cang thiam Hein Htet pu an kah thah tiah thei a si. Yangon Division Mingaladon Township Gandamar Street, Paung Ku Nyan Ward, Shwe Nanthar Village Tract ah nazi 2 pm ah khan lemcang thiam Hein Htet pu Tin Win an kah thah. Khuami nih lemcang thiam Hein Htet pu Tin Win hi voinga tiang an kah hna tiah an chim. Crd – TCP


Dr. Sasa In “Leitlun’n In Hnawng, An Mit An Sing. In That Tumtu Lak Ihsin Kan Rak Humhim Awk Ve A Ṭul” – Meifar\nOctober 3, 2021 admin Leitlun 0\nSBS News in Dr. Sasa cu online fehtlang in thusutnak an nei, cun ziangruangah Myanmar ram na suahsan? tin an sut. Dr. Sasa in “Myanmar ram ka suahsannak cu phunhnih in aum. Pakhatnak ahcun ka nung humhimnak a si, pahnihnak ah mipi hrang ausuaktu dingah.\nMyanmar ramsung ah ka him lo, ramsung ah rak um ringring sehla in that maw, in kai zo ding. Ralkap pawlin kan kaa huppitnak dingah cun ziangthil khal an tuah ding ti ka theicia” a ti. A umnak hi theih a si lo. Myanmar ramsung buainak ah ramdang pawlin in ngaihsak lo, in hnawng tin a ausuak.\nDr. Sasa in “Sualral lian in in nuai rero lai, siatnak rapthlak zet kan tong. Covid-19 thlisia khalin in nuai ciamco, control theih thil a si lo. Cuvek lak khalah leitlin’n in hnawng. An mit an sing, thla 8 sung ramdang bawmnak kan dil rero nan ziangkhal a si lo. Curuangah in that tumtu lak ihsin kan rak humhim awk ve a ṭul.\nAustralia cozah khal zangfahten ralkap pawl ih sumdawngnak phitsak uh tin kan dil rero zo. Leitlun huap theihpinak hi kan ṭul tuk, ralkap pawl kan nehnak ding ih karbak step pakhatnak a si” a ti.\nAustralia Department of Foreign Affairs in “Myanmar ram hrangah democracy hi kan duhpi, an buainak cu thahrum thawhnak si lo, daiten cinfel dingin kan duhsak. Australia in thahrum thawhnak a nasa sinsin ih nunnak an hlot tamtuk pang ding ti kan phang. Ramsung an buainak cu ralkap le NUG in reltlang in cinfel sehla kan duhpi” a ti.\nSep. 29 Ah Ralkap In Thantlang Ah Mi Pahnih An Kap That Ih 1 Million Kyats An Laksak


Ralkap Lamtang Khua Upa Cu Mohinga A Ei Laitak Ah An Kap That – Meifar\nMandalay, Meiktila District, Mahlaing khua upa pawlkom ih tel U Kyaw Nyein cu October 11 zinglam nazi 8:00 hrawngah meithal keng mi 8 in an kap that. Dawr ah Mohinga a ei rero laitak ah an kap that.\nMithmutu pakhat in “Tuizing ah Mahlaing City Administration Office hmai ih um dawr ah Mohinga a ei, culaiah minung 6 cu bike pahnih in an phuraw ih an ra kap. U Kyaw Nyein cu a hmun ah a thi cih, midang 2 khal hliam an tuar” a ti.\nU Kyaw Nyein kap thattu pawl cu an tlan hngal ih an kai ngah lo, a hmun ah ralkap le palik pawl an va thleng zo ih Mahlaing khua cu lut/suak zohman an siang lo. Zingzoinak an nei rero lai, U Kyaw Nyein cu Mahlaing ramsung hruaitu Chairman ih ruattu an um nan a si lo thu mi pakhat in a rel.\n“Mahlaing ramsung hruaitu Chairman cu Soe Min a si, sungṭuan pawl cu Major Htay Than, U Kyaw Nyein le police bawi Htein Lin Maung pawl an si. U Kyaw Nyein cu pawlkom member pakhat a si, amah hi ralkap lamtang a si” a ti.


Japan Hluttaw Nih Kawlram Ih Cozah Din Tum Sit Kawngsi Ralkap Pawl An Cohlang Thei Lo .. -\nMai Sofia June 11, 2021 0\nTuini June ni 11 , Japan hluttaw nih kawlram ih cozah din tum Sit Kawngsi ralkap pawl an co-hlang thei lo nak thu an rel cat zo. tuini Japan ram Sinator tlunta hluttaw pawl in Kawlram ih an buainak thu an rel ih february ni 1 ihsin mi that, mi hrem rero tu Sit Kawngsi pawl cu Cozah tuan ding ah Co Hlang thei lo ding in an zaten an lungkim.\nkan dung kar ah Japan tangta Hluttaw paw in sit kawngsi ralkap pawl co hlang lo ding in an rel ih tuini lawngah tlunta Hluttaw in Sit Kawngsi Rallap pawl cozah tuan ding ah co hlang lo ding in an rel.\nCutivek an rel tikah an zate lungkim ih rel asi ih lungkim lo pakhat hman an um lo.. Arei hlan ah Japan tel G7 tonkhawmnak cu UK ram ah an tuah ding asi.\nDr. SaSa ih zuam nak pakhat asi ih Dr. SaSa khal in Japan pawl hnen ah lungawi thu a rel a sim. hmai lam Kawlram Democracy ih feh pi ding ah Japan cozah nih bawm vivo ding khal a dil.. Cun, UK ram ih G7 tonkhawmnak khal ah Kawlram thu rak lutpi ding ah Dr.SaSa cun a zuam rero,\nSource : Myanmar Celebrity TV Club / – Dr.Sasa’ Page\nPrevious Post: ” NCA Bantuk Ih Kan Feh Ding ” Timi Cu Sit Kawngsi Ralkap Kan Kop Ding ” Ti Asi Maw .. ?\nNext Post: Myanmar Cozah Din Tum Pawl Thlun Ding 5, Asean In An Tuahsak Ih Sit Kawngsi Ralkap Pawl An Thlun Duh Lo ..


Dr. Sasa “Thla In Camsaknak Zarah Ka Dam Ṭha Zo, Zalennak Ni Eng Mawi A Suak Cing Ding” – Meifar\nDr. Sasa “Thla In Camsaknak Zarah Ka Dam Ṭha Zo, Zalennak Ni Eng Mawi A Suak Cing Ding”\nOctober 7, 2021 admin Lawrkhawm 0\nDr. Sasa in “Duhdawtmi miralṭha, rualpi le sungkhat unau pawl nan zaten parah lungawithu ka lo sim duh. Thla malte sung ka rak damlo bese zet, asinan nan duhdawtnak le nan thlacamnak zarah ka dam ṭha thluh zo.\nNan duhdawtnak le nan thlacamnak ruangah ka dam ṭhasal, kan zaten tangtlang in nehnak kan co ding. Federal Democracy le zalennak lamzin ah kan feh rero lai, ziangtluk in khuathim khalsehla zalennak ni eng mawi a suaksal ding ti kan thei.\nZalennak ni eng mawi a tleu tikah cun khuathim cu a thuh theih lo ding, thazang kimcang in tlangsang par ka kaisal thei zo. Myanmar miralṭha pawl, nan hnenah ka um ringring ding. Nan zaten ka lo duhdawt, Pathian in lo thlausuah hram seh!”\nDear comrades, heroes, friends and family, I just want to take a moment to thank you all for your love and prayers that have helped me to fully recover from serious health challenges that i was suffering from during the past few months.\nIt’s your love and prayers that helped me recover from such ill health. Together we are are winning, and we are on our way to freedom and federal democracy. No matter how big the darkness is, you and I know that the light will ultimately and surely prevail.\nThere is no place for the darkness to hide when the light of freedom and inclusive federal democracy shines. Now I can once again climb up the peaks of the hills with full energy, and I am with you there, and will always be here with you the brave people of Myanmar. I love you all, and MAY GOD BLESS!\nNa Mang Ah Rul Na Hmu Asilen A San (12)\nChristian Pasalṭha 20 In Nunnak Thapin China Ramsung Ah Bible Ting 10 Lenglo An Phurlut, Pathian A Cangvai


Tuisan Milai Thuanthu Thlengawknak - Chinland Today Media\nJune 11, 2012 3:37 am·0 comments\nKan san thuanthunung kan zoh asile leitlun milai thuanthu cu mangbangza in a thleng aw rero. Laimi pawl kan thleng aw ve lo asile santiluang ih fen hlo mi, lole dungah tantami kan si ding ticu a fiang zet. Leitlun thuanthu a thleng aw mi ah santiluang in a thleng mi le milai in tumcawp tuahcawp in a thleng aw mi tiah phunhnih in then theih asi. Leitlun santiluang in a thlengmi pawl cu milai in bet theih lo kham theih loin a thleng aw mi asi. Cu rualrualin, milai tumtah vekin bet mi kham mi le tuansuahmi ruangah milai thuanthu a thleng aw mi khal a um ve. Ziangvek pawl a thleng aw aw ih ziangvek pawl kan thleng aw ding timi kan ruahnak in bawmtu dingah malte zoh thlang hnik uhsi!\nKhuahlan lai ah leilungpi hi a pheng demdem asi tiah an rak zum ih an rak sim. Asinan leilungpi cu a hlum asi tiah an run hmu suak sal. Sankhat hnu sankhat hmuhnak theihnak a kau vivo, milai khawruahdan tla a thleng aw vivo. Hlanlai ah Laimi pawl hrinkhat le hrinkhat an rak do aw aw ih hmunkhat ah an um tlang thei lo. Tuisan ahcun Laimi lawng si loin Kawl pawl thawn ram dinkhawm ah um tlang, nun tlang, khawsa tlang in kan um. Culawng si loin khuahlan pipu pawlin an rak theih dah lo mi ramah kan laimi thawng tampi kan um zo. Laitlang ah motor pakhat hman kan tuah thei hrih lo nan leitlun mifim pawlin vanzam, lawng, rocket thlapi par kainak tiang an tuah in an zam zawk rero zo. Ba le busul, thanthe thawn a thang lian mi pawl in ar sa le sa citiantian cabuai parah hung in thaithawh a kiltu mi tampi an si zo. Hlanlai ah Bible hi mi menmen siar theih a rak si lo, an rak siang lo, tong dangin a rak um lo. Asinan tu ahcun leitlun tong citintian in a um zo ih milai zo khalin siar theih asi zo. Thuanthu a thleng aw mi rel cawk le ngan cawk khal asilo.\nCuvek milai san thuanthu lakah kan nun vekin miphun pakhat in dam ve dingin ziangvek pawl hi a lotheihlo in kan thleng awk ve a tul?\nKhuahlan ramtawihsan (hunting age) ahcun sakap theithei an rak lal ih mipi in an thu an rak ngai. Lungto san (stone age), hrin lal san (tribal chieftainship) san pawl ahcun anmah le mibur ih zirin hruaitu le lal, uktu an rak nei cio. Laimi lak khalah mahte hrin hnam cio an rak uk aw aw. Mirang pawl in Chin ram an rak uk tikah meithal thawn thahrum hmangin an rak uk ih laimi lakah an kut hnuai um mi uk tla an rak ret. Cutin kawlram ram dinkhawm uknak hnuai ahcun democracy, ralkap uk, le tu ah semi-civilian government, para military uknak in kan ram cu uk awk, kaihhruai awk asi. Ziangvek uk awknak khal suakin mibur, pawlkom le cozah uk awknak thleng khal sehla a thupi zetmi cu mipi pawlin ziangtin anmah lakah hruaitu, uktu, an hril, an thlun ih ziangtluk tiang senpi vangtlang mibur pawlkom kumpi cozah thatnak hrangah an pek awk timi a si ih mibur, miphun, rampi thansohnak khal cumi parah tampi a hngat awaw asi.\nLaimi pawl hi pupa san lai ahcun kum 18 kim mipa hmuahhmuah cu miphun ralkap an rak si. Sikhal sehla tuisan minung pawl cu miphun, khua le ram kilhimnak hrangah tuanvo liangparah suang nawn loin pulpak, mai hrang cangcai khawrh lungput an nei theh thlang. Miphun thuanthu tuahthat ding tuanvo cu kawl kumpi cozah, miphun dang kut ah ap theh asi zo.\nPupa rirai bia pawl biaknak an thleng tikah riria be nawn lo in khrihfa kawhhran sungtel sinak cu a tawk ah an rak ruat. An ruah vekin rirai biaknak tanta in khrihfa an can tikah an zum taktak khal a rak si theu. A rei vivo tikah khrihfa sinak a dal vivo. 1970-80 hnu lamah Khrihfa si lawng a tawk lo, pianthar, hrinthar a tul, tiah nasa ten thangphawknak a rak thleng. A rei vivo tikah pianthar, hrinthar sinak a dal vivo, milai nunnak a tuahtha tuk nawn lo. Piangthar ti aw pawl nun tampi cu zumlo tu le biaknak dang pawl hnak hman in ningzah thlak tampi a um zo.\nKhua hlan ah, sim zo bangin, leilungpi cu a pheng demdem asi tiah an rak zum. Asinan mifim pawlin an hmuhsuak tikah a dik lo asi tiah an simsal. Laimi pupa pawlin thlawng an rak nei dah lo ih fim zirnak timi cu tappi kawm, zu in le puai tuahnak hmun, le tlang hnatuan, lo thlawhnak hmun, mibur pawlkom awknak ihsin an rak zirh aw aw. Puithiam pawlin khuavang bia le raithawi tahratin in pol an sim ih fimnak phunphun tongkam an tong suak theu. Tuihlan kum 20-30 lai ah Pathian thusim hrekkhat pawlin Bible tlawngkai a tul lo tiah an rak au rero theu. Asinan santhar sanah Pathian thu ah siseh leitlun thu ah siseh fim zirnak phunphun ah zir a thupitzia hmuhsuak vivo asi.\nThleng tulmi pawl khaikhawm :\n1. Milai tuanto: “Milai pakhat ih tuanvo” tiah kan ruahmi hi santhar minung pawlin kan thleng, pupa lungput vek miphun hrang, senpi vangtlang hrang, Pathian rian in milai rian, tuanvo liangpar suang in lungput thar kan neih, kan mihlo lungput kan thleng a tul. Kan mai thuanthu, kan bulpak, insang, khua le ram miphun, leitlun thuanthu thlengtu ding kan si tiah thuanthu liangpar suang lungput kan neih a cu.\n2. Fimnak lungput: Laimi pawlin santhar fimnak leitlun lam le Pathian thu zirnakah siseh kan lungput kan thleng a tul. Mifim mithiam pawl lamhruainak le kaihhruainak hnuai ah ziangtluk kan thum aw aw, kan hngat aw aw ih Pathian pekmi fimnak cu dodal loin bulpak nun, insang, mibur, venghnen, senpi vangtlang, pawlkom, cozah le kumpi lairelnak khalah kan hman thiam asile a tlan rero mi leitlun milai thuanthu lakah san man in kan tlan cak ve ding asi sawn. Fimnak parah kan lungput kan thleng awk a tul tul tuk zo. Asinan Pathian tel lo leitlun fimnak le Pathian tel lo leitlun atnak hi tih an nung veve, milai thuanthu tuahsiattu an si veve fawn.\n3. Mibur hruaitu tha: Khuahlan sakahsan, lungtosan, hrinhnam lalsan pawl vek sinawn loin mibur pawlkom sihcih awknak ah hruaitu kan hrildan, kaihhruai awkdan khalah santhar fimnak, Pathian pekmi lamhruai awknak ah kan tuhlut awk thiam a cu zo. Atsan lai vek in kan hrinpi, kan insungsang milesa, rualpi tha, lamtang, lungrualpi, khawkhat, hrinkhat, hnampi, thurualpi timi parah hngat aw nawn loin leitlun khawmual, leitlun pumhuap in khua a ruat thiam tu, kan miphun, mibur le pawlkom thawn a pehpar mi ziangkim dapkim in khua a ruat, lai a rel, khua a khang, a pe aw tu, le hnatuan thiam le kaihruai theitu pawl kan hawl thiam, kan upat thiam, kan thlun thiam, kan support thiam, kan hman thiam asile santhar thleng awknak lakah cak zetin kan tlan cak ve dingih a thleng aw rero mi milai san thuanthu in in siatsuah lo ding, kanmah sawn in milai san thuanthu cu kan thleng thei sawn ding asi. Kaihhruai awkdan kan thleng a tul.\n4. Leitlun huap pawlkom: Khuahlan san ahcun khawte pakkhat, doctrine pakhat, tlangkulh pakhat, vengkhat, hrin khat, tvp in milai sihcih awknak rak tuah asi theu. Santhar leitlun huap milai sihcih awksan asi vekin mibur pawlkom din le hnatuan tikah kan tumtah mi thawn a pehpar tu milai pawl thawn kan sihcih le pehzawm thiam a thupi sinsin. Pawlkom rikham kan thleng a tul.\n5. Pehtlaihnak tha: Laitong in casiar ding a mal tuk, leitlun fimnak zir ngah thei dingin mirang ca tal siar thei a tul. Mirang ca siar tik khalah sumdawn lam, politics lam, tvp khurbing pakhatkhat lawng si loin mibur, miphun pakhat cun kilkip ah fimnak kan zir ih kilkip ihsin kan buuk tawn thiam a thupi. Lihawng kawr ih tlaklabeu fate in a umnak cu tipithuanthum ah a ruat vek silo dingin kilkip fimnak khuaruat thiamnak thawn miphun pakhat kan thanso theinak ding hrangah pehtlaihnak tha, senpi vangtlang in anmah thawn a pehtlai mi kilkip thu hla pehtlaihnak tha an neih thei a thupi tuk. Radio, News Paper, le pawlkom pehtlaih sihcih awknak, tongkam ah siseh thansohnak, thu tha hla tha thawn pehtlaih nak tha nei thei dingin kan bungrua le canpual tha pawl kan hmandan kan thleng a tul. Kan pehtlaih awkdan thleng a tul.\n6. Biaknak thuken tlamtling: Khrihfa sinak ihsin pianthar nak ah, pianthar nak ihsin Bible thurin zirhmi vekin nitin milai nun kilkip ah nunpi thei dingin thlengawksan asi. Bible in a zirh mi cu biaknak pawlkom sungtel sinak si loin milai nun kilkip, a bik takin kilnga a zirh asi: 1) Pathian thawn bulpak pehzawmnak, 2) Mahte uk awknak, Thlarau Thianghlim ukmi nun, 3) Insang le venghnen, midang thawn pehtlaihnak, 4) Society le cozah kumpi, pawlkom, le 5) sersiammi parah milai tuanvo, tvp, milai nun thuken kimcang nunpi dingin zumnak thurin, zirh awknak, le nunpi mi thleng awk san asi.\n7. Hlawhtlinnak tiah kan ruah mi: Khua hlan pupa sakahsan, khuangcawi san vek sin awn loin le leitlun khawvel mi pawl in hlawhtlinnak cu sumpai lennak in cuai an thlai theu vek si loin Laimi khrihfa pawlin hlawhtlinnak tiah kan ruahmi kan thleng a tul. Pathian in in sersiam vekin Pathian ih tumtah mi bulpak, insang, mibur, miphun pakhat parah tuah famkim asi dingmi, Pathian hmin sunlawinak hi hlawhtlinnak tehfung ah kan hman thiam ding a thupi. A dik maw, dik lo maw sumpai ngahnak, lalnak, hlawknak pawl hi miphun siatsuahtu asi. Pathian duhnak le tumtah sawn hi kan miphun, mibur, pawlkom, insang le bulpak thansohnak le hlawhtlinnak tehfung si dingin kan thleng awk a tul.\nNang, na thleng aw ve ding maw, tantami na si ding maw, mihlo na si ding maw, milai thuanthu thlengtu lakah na tel ve ding maw, hirl ding na nei! Pathian in amai tumtah tuansuaktu ah lo thleng hram seh!


Facebook Hack a tong; minung 50 million pawlih account on sak – Buannel News\nSeptember 29, 2018 Buannel News Latest, NEWS, World News 0\nTlawngkai n inga sun ah khan leitlun mipi vangtlang ih hman tam bikmi Facebook cu hackers pawlih hack a tongih minung million 50 lenglo ih account an on sak. Tuiṭum ih hackers pawlin Facebook an hack vek hi cu tuihlan khalih a rak umdah kellomi a roh bikmi a si, tiah Business Insider cun an tarlang.\nTuiṭum ih Facebook in hack an tonmi hi a rak dintir ihsin tuisun ni tiang an rak ton dah kellomi a si. “Hack sakmi account pawl hi ṭhatlonak lam in an hman sak pang maw ti cu theihfel a si hrih lo, asinan tuah thei tawk suah in kan hnaṭuan kan pehsunzawm rero a si ruangah a tharten kan update sal ding a si” tiah Facebook CEO Mark Zuckerberg cun media conference nak ah a sim.\nSilicon Valley ih Tech cun Facebook cu hacker pakhat khat asilole miburpi ih hack a tong ti an hmusuak ih, hackers pawlih cangvaih dan cu Facebook Profile ih ummi “View As” timi feature te kha an rak lakngahmi a si ih, cumi ihsin mi tampi Facebook account an lut theinak a si, tiah an sim.\nFacebook’s VP of Product Management Guy Rosen cun “Himi hackers pawlin an hack ngahmi tokens hi Facebook lut tikih log in nak password thawn a bangawmi an si, himi an ngah hnuhnu cun App thawn an hmanmi an Facebook cu Sign in hnuaihni ṭul loin Facebook icon hmet veten a Logged in cih mei a si”. Tiah a ngan.\nTuiṭum Facebook in Hack a tonmi ah minung million 50 zikte account an access mi lakah Facebook CEO Mark Zuckerberg rori le COO Sheryl Sandberg tei’ pahnih account khal hack tel a si, tiah Facebook ṭuanvoneitu cun a sim a si.


Pathian Cu Hna A T.uan - Chinland Today Media\nPathian Cu Hna A T.uan\nFebruary 1, 2009 1:19 am·0 comments\nAmai’ tumtahmi duh dingah le nan tuah suak dingah Pathian cu nan sungah hna a ttuan a si. – Filipi 2:13\n– Suahlannak 27-28\n– Matthai 21:1-22\nKum Thar ah thlengh awk kan duh ruangah January nikhat ihsin kan tuah duhmi thil thar pawl kan thok ttheu. Asinan thla khat hrawng a rung rei tikah kan tuah daan kelte kan tuah saal. Cumi cu thlengawknak nasatuk tuah kan tum ih kan thazaang le thinlung in a neh lo ruangah a si thei.\nJesuh dungthluntu ziangmawzat lai in thlengawknak le thlaraulam ih tthansonak dingah pum an pek aw nain an bei a dong ttheu ti ka ruat. Ziangahtile tuah duh ngaingainak thinlung an nei lo ruangah a si.\nPaul in, “Rundamnak famkim nan ngahnak dingah ttih le tthia phah in ttuan rero uh,” (Filipi 2:12) tiah a forh. Anmah lawng in an tuah lo ding, Pathian in tthanglian dingin le a hna ttuan dingin an sunglam nun in hna a ttuan ding. A hmaisabik thlengh awknak cu an duhhiarnak in a si ding. Pathian in an sungah hna a ttuan ih thlengawk duhnak le tthanso duhnak thinlung a pek hngai. Amai’ tumtahnak duh dingah le an tuahnak dingah Pathian cu an sungah hna a ttuan (c.13).\nThlarau tthansonak ngah dingih kan talbuainak ah Pathian in kanmah lawng in taan lo. Amah ih thungai duh dingah in bawm ih amah duhmi ttuan dingah huham in pek. Amah duhmi ttuan duh dingah amah hnenah bomnak dil aw.\nNitin i Ruuntu bang sinsin dingin,\nNitin in ka duhnak ka hlon;\nA netnak tiang Khrih in ka thinlung sungah,\nUktu lubik a si tiangin.\nThil tuah ding in fialtu huham cahnak cu\nkan sungih a ummi Thlarau Thianghlim hnen in a ra.\nTthansonak Ttumsuktertu Langternak\nPathian Thu Sungah A Um\nDuhdawtnak In Ziangkim A Zum\nA Pumpuluk In A Dam


Myanmar ramsung ASEAN palai rat ding thu ah Min Aung Hlaing in a cohlang - Falam Online Media\nMyanmar ramsung ASEAN palai rat ding thu ah Min Aung Hlaing in a cohlang\nApril 24, 2021 April 24, 2021 Ni Hnem Sung\t0 Comments\nMyanmar buainak hrang hmalaknak neituding ASEAN palai cu Kawlram sung lut ding in SAC ralbawi Min Aung Hlaing in a lungkimpi tiah theih a si.\nCumicu April 24, Jakarta ih tuahmi ASEAN meeting thusuak a si tiah Singapore Prime Minister Lee Hsien Loong in a ti.\nMyanmar ram aiawh in ralbawi Min Aung Hlaing telnak cuih meeting ahcun ASEAN hruaitu pawl in kawlram sungah thlengawknak phun 6 nei ding an beisei thu an relsuak. Cumi ah Myanmar ramhrang hmalaknak neituding ASEAN palai cu Myanmar cozah ṭuanvonei pawlin ramsung ah hmalak siannak pe ding thu a tel cih.\nCulodang dilngennak an nei mi ah hriamhrei ralthuam hmangin mipi thatvatnak an tuah ṭheu mi titawp ding, ram thuhla ruangih kaihkhih mi pawl thlah zalen ding, ASEAN hoha nakin mihring pianvo thawn pehparmi pawlkom le party dangdang pawl ih bomnak cohlang/siannak pe ding tipawl a tel.\nMyanmar junta chief 'not opposed' to visit by ASEAN delegation to help resolve crisis, says PM Lee https://t.co/FDWt7xGrK6 pic.twitter.com/7fgquHqwTs\n— CNA (@ChannelNewsAsia) April 24, 2021\n“Atawp ahcun rabawi Min Aung Hlaing khalin kan dilngenmi thuhla ah a ṭong suak ve” tiah Singapore Prime Minister Lee Hsien Loong cun a ti.\nAmah cun “nan relduhmi ka thei thiam a ti. Aṭul a timi point tete cu a ruat ṭha ding. Kan dilngenmi thu ah ASEAN sungtel dinhmun pakhat in kut kai aw in hmalaknak a nei vivo ding” a ti.\nCuihtlunah Singapore PM Lee Hsien Loong cun Myanmar ramsung fehtuding ASEAN palai thu thawn pehpar in tuṭum ah ASEAN pawlkom pakhat dinhmun in kutza kai tlang in hmalaknak an nei ngaingai ding a zum thu a rel cih.\n“Aciangmi pakhat cu atakih tuahsuak dingin zawh dingmi lamziin a sau lai men ding. Asancun nangmah lam in a hraang zawng ih cangvaihnak titawp ding timi le ram thu ruangih thawngtla pawl thlahzalen ding timi ṭongsuak ding a um lai ruangah a si. Cumicu hluhsuak ko tuah dingmi thu pakhat a si” tiah a ti.\n“Cun, ram thuhla pakhat ti felfai ding ah kau famkimmi reltlangnak nei harsa zetlaifang a si. Nan, titlang theihmi level ṭhenkhat cu a um ko” a ti.\nCuhnuah ASEAN palai dingah Singapore aiawh in zo a tel ding, ASEAN pawlkom ih ramtin komkhawmmi palai an dingsuak thei pei maw timi rel a theih hrih lo a tikhalin Mr. Lee cun a sim bet.\n“Asinan, a huap zawngin cu tui` hmuhtonnak hi ṭhathnemnak a nei tiah ka sim duh. Himi hin Ke kan kar bet dingmi pawl in khihhmuh. ASEAN pawlkom dinhmun in hih meeting hi tuah lo bang seh la, cuti a si lo le thuthluknak pakhatkhat tal rak nei theilo bang seh la kan dinhmun kan boruak a se zet ding” tiah Mr. Lee in a ti. (CNA)\n← India ram ah Oxygen paam a tlung, ICU ihkhun le Oxygen daih lo ah Covid mina an thi cupco\nASEAN thusuahmi 5 ah Mipi ih ngaipoimawh zetmi thil thupi pakhat a tel lo →


Isaiah 5 Isaiah 4IsaiahIsaiah 6 Resource Toolbox\nVerses 1-7Isaiah 5:1-7\n. Isaiah 4IsaiahIsaiah 6 Footnotes:\nBibliography InformationExell, Joseph S. "Commentary on "Isaiah 5:1". The Biblical Illustrator. "http://www.studylight.org/commentaries/tbi/view.cgi?bk=isa&ch=5". 1905-1909. New York.


Mai Kimmy (Ma Kim) Ih Nelrawn Cirhti Simrelnak - Chinland Today Media\nMai Kimmy (Ma Kim) Ih Nelrawn Cirhti Simrelnak\nMay 13, 2015 8:55 am·0 comments\n– Salai Mitthli\nMai Kimmy in Nelrawn Cirhti Pathian thangthatnak hla mawi in timtuahsak hi cu santhar mino pawl kan vantha kan ti ding maw, lole hlasak ding tha kan nei ti sehla ka luar tuk pei maw cu ka thei lo. Evan le Pastor tampi in hla thluk hrekkhat pawl hi nasa ten an sawi ciamco theu. Thimnakah Rock hla hi satan thatthatnak hla thluk a si tivek, rap hla cu tongtha lo umnak hla a si tivek ruahnak dik lo le ruahnak tha lo khi tampi an rak tongsuak ti cu kan thei. Ka sim duhmi sawn cu ziangvek hla thluk a si khalah Pathian hmin thangthatnak hla a si cun Pathian thangthatnak hla a si.\n1. A hla thulu pawl\n2. In Runtu,\n3. Zangfahnak thawnin\n4. Ka lo thangthat\n5. Ka ziangkim\n7. Bawipa nang na tha\n8. Siamtu Pathian\n9. Ka nunnak\n10. In hruai aw\n11. Ka diahnak lungpi\n12. Hlan Uhsi\nHlapuhatu pawl kan zoh a sile, S. Kei Lian Uk, Rev. Mike Zung Ceu, Ma Hngak, Rev. San Cung Nung, Ngun Tawng Kham, Ta hning Uk, Zante, Aa Van, le amah Mai Kimmy ( Ma Kim) an si. Hla phuahtu kan zoh a sile santhar hla a sinak a lang zet.\nA hmaisa bik ih “In runtu” timi hla cu ka play veten ka um hmun in ka rak khir ve thettho. Mino tampi thinlung a luahcih timi cu kham theih a si lo. Kan hla thluk khel a si nawn lo ih mino pawl duh a hlawh zet tiin ka hmu. Rev Mike Zung Ceu ih phuah mi “Ka ziangkim” timi hla sungih “ Biathli te I sim, a lianngan bikmi dawtnak…… Nang cu ka lungduh kim sunglawi ka biazai” timi hlathu pawl kan zoh a sile thinlung sung a thukbiknak ihsin ra suakmi thu pawl khi an sinak a lang. Upa pawl duhdan theuvek hla thluk nemte le a si fawn ih ngai a hahdam in lung a lut duh nasa. A hla thu fehdan khalah ka lungkim. A hlathu pawl an danglam vek in a saktu Mai Kimmy khal hlasak thiam a sinak a AW khal in a daih ta hrimhrim ih ngai a hahdam. Hi mi album ka duh hleicenak cu hla thluk pawl khi santiluan duhmi hlir a sinak khi a si. A hla thu dangpawl khal thinlungah an tang.\nTu cu a video lamah kan tlan hnik pei. Kan Chin Pathian thangthatnak hla album kan zoh a sile, an mit an sing ding ih, an ban tlunah an ret ding, an kut pakhattu kha an tang hnuai lole an pum zawnah an ret dingih khatlam tu cu an retmen ding, pangpar hmuanah lole inn parah an din ih khua an cuan lole pangpar an tham ding, lole an to ding. Tawkfang le mirang Bible thuanthu video cu siannak um loin an mahte thu in an rak rawi ding. Pathian hla a si pam, an lei thotho ding tih si awmtak, uluknak tel lo, ti luklak ti theih nawn in kan tuah ih kan zuar. Video camera a that lo ih sapbei ah edit kan thiam lo lala thawn a ra suak mi cu rau nawn, zoh har zetzet an si zul. Cumi pawl pahbal ih danglam zet, mumal zet le fimkhur zet ih video in tuahsak hi kei mah bulpak in ka lungawi ti lo cu sim ding ka nei lo. Ma Hngak ih phuahmi “Ka nunnak” timi na sakih na thuam hruh le a hla tla a rem aw tuk ka ti. Hla khat ah angki pakhat lawng na hruh theumi tla na danglamnak a si. “Ka Daihnak lungpi” timi tla cu lamphah rero in ka rak lo zawm ve ciamco. Thinlung hahdam zetih rak lampi tla thindi a riam nasa. Mai Kimmy ih na phuahmi “ In Hruai aw” timi na sak laiih angki hruh kha cu malte ka lo sawi ve duh. A sual cu ka lo ti thei lonan khami hla na sak lai le na lang fiangnak poh ahcun hla thu le a thluk hnak in na tangbor kha thinlung a luah deuh sawn in ka thei tlat. ( Mipa ka rak si ve pan he )\nA netabik ih ka ngan duhmi cu Mai Kimmy in santhar hla irawm puaksuak in tuahsak timi hi a si. Kan mino kan neh ding cu santiluan ih mino nehtu hla kan neih ve vivo a tul. A hlan ih hla in rak phuahsaktu pawl tla an thiam lo a si lo, an mah le san cio ahcun an tha in an thiam, thazang khal kan rak ngah ve zet thotho. Hlanlai ah kan um ringring lo timi kan theih a sile kan thu le hla a tha vivo ding. Cucu hla phuahtu le a saktu ih tuanvo a si. Hla nem le tluangtlam lawng hi Pathian thangthatnak hla an si cuang lo.#\nFred Lal Hlim Puia Happy Birthday: “Thlatang Zan Mang” Thawn\nKorea Hlasak Thiambik Ah PSY Hril\nWhat Is Next? (Kawlram Politik Thlirnak,Pastor.Hre Mang)\nChin Hlasak Thiam Thar A Suak Ngaingai Maw Si!\nCCOC2 Ah Falam or CBA NA Kan Telve Ah A Tha Pei Maw?\n2016 CHIN TV Awnmawi Cawimawinak Ngahtu Salai Tuan Ling Thang le Mai Far Men Par\nKa Par Ahcun A Thleng Dah Lo Ding\nMay Myat Noe Miss Asia Pacific 2014 Sinak Lonsak Tong\nJESUH KHRIH AN SAWM\nChin New Year – 15, Adelaide Khawpi Ah Hmang Ding\nMiss Universe, Myanmar Moe Set Wine (No.16) In Ngah, Update\nZiangruangah Kan Tuar?\nZOPLAST LPS ICON 2016: Lalthlamuankim(Mami) In Aizawl Mipi Khawsikhmul Tho Ter\nKhin Wint War, Leitlun Lengdawh 100 Ah Tel


Examining Yipiz - How Does Yipiz Assess in an Overflowing Wellness ...\nExamining Yipiz - How Does Yipiz Assess in an Overflowing Wellness Industry? from SALLOKHAN's blog


Red Cross Pawl In Kawlram Thawngtla Pawl Vehsal Ding - Chinland Today Media\nJanuary 22, 2013 11:53 am·0 comments\nYANGON (Mizzma News): Kawlram sung ih thawngtla pawl cu, Red Cross pawl in vehvaihnak an neih ding thu theih asi. Hi thu hi, ICRC President Peter Maurer le kawlram President Pu Thein Sein an tonawknak ih thusuak asi. Maurer hi Red Cross president dinhmun ih kawlram tlawngtu hmaisabik khal asi fawn.\nDecember 2005 ihsin, kawlram ih thawngtla pawl hi Red Cross plaw ih an vehvaihank cu an titawp ih, tuini tiang an khar lanta. Kan dung naite ih ICRC president kawlram a tlawnnak le Thein Sein thawn an tonnak cun rahtha a rah ter.\nThawngtla pawl an vehvaih tik ih an tuah ding mi cu an harhdamnak zohfel, a tulmi si pek, an nitin thiltulmi sahbuan, ha thuahnak tvk pawl pek ding asi. Maurer cun, “Kawlram ih kan tumtahmi in hlawhtlin ter ruangah kan lungawi nasa. 21.1.2013 zarh ihsin thawngtla pawl vehvaihnak kan thok ding asi” ti in Mizzima News ah asim.


Hlasakthiam Hminthang In, “Zing Ka Thawh Veten Bible Siar, Thlacam Le Coffee In Caan Ka Hmang Thok” A Ti – Meifar\nApril 27, 2022 admin Leitlun 0\nKum 74 mi Alice Cooper cu America hlasakthiam le hlaphuah thiam hminthang a si, zuknung sung khalah a tel ṭheu. Hla a sak tikah a ceiaw danglam thei zet, khuasia vekin a cangvai ṭheu ruangah mipi tam zetin Christian a si ding khal an zum lo.\nHla a sak laiah thisen lem thawn a cangvai ṭheu ih mak zetzet in aum. The Time thuthang in hmaiton thusutnak an nei ih vanram le hellram thuhla an sut.\nAlice in, “Vanram le hellram hi aum ti ka zum. Mipi in khuasia, Setan hmuihmel hi kan ruatsual. Setan cu ṭihnung um zet, ki’nei, mei nei ding vekah kan ruat. Asilo, Setan cu miṭha zet vek, nunnen tuk vekin aum. Na theihthiam lo dingin na kiangkap ah a cangvai dingih a lo bum tum ding” a ti.\nCun, Christian sakhua ih a dinhmun thuhla an sut ih mipi in mak an ti, Christian miṭha zet arak si. Alice in, “Zing le zanlam tinten Bible siarnak, thlacamnak le coffee innak in caan kan hmang ringring. Nikhat ah Bible bungcang pakhat cu ka siarsuak ṭheu, Bible hi vei 12 ka siar zo.\nBible ka siarnak ihsin ka thinlung khuaruahnak khal a tuah ṭha. Ni suah hlan zingpit nazi 5:00 ah ka tho ih Bible siar le thlacamnak in nithar ka hmang thok, zan ka it hlan nazi 11:00 ah Bible siarnak le thlacamnak ka nei ringring” a ti.\nPhir Unau Cu A Rual In Naupai An Tum


October 30, 2019, 02:35 GMT\nDamara Titmus and Richard Biglia in the adagio from "On The Town" for the Pacific Ballet Theatre. Photo Credit: Tom Pease.\nMALIBU, CALIFORNIA, US, October 29, 2019 /EINPresswire.com/ -- Best of L.A.